ועדת הכלכלה, כנסת 25, פרוטוקול מספר 283, 2024-02-05 00:00

דוד ביטן: בוקר טוב

דוד ביטן:  אני פותח את ישיבת ועדת הכלכלה

דוד ביטן:  על סדר היום הצעת חוק קידום התחרות בענף המזון (תיקון - החלת החוק על ענף מוצרי הצריכה), התשפ"ג-2023, פ/2592/25, של חברי הכנסת ינון אזולאי, משה גפני, ניסים ואטורי, טלי גוטליב, לימור סון הר מלך, ארז מלול, סימון מושיאשוילי, יצחק פינדרוס, משה רוט, בועז ביסמוט, משה סעדה, אופיר כץ, יצחק קרויזר, יוסף טייב

דוד ביטן:  יש עוד מישהו שלא החתמת כאן? מבחינתי מי שמוביל את החוק זה חבר הכנסת ינון אזולאי

דוד ביטן:       אנחנו היום נקיים דיון בחוק הזה

דוד ביטן:  יש כל מיני בעיות אבל בכל מקרה אני אעביר היום לקריאה ראשונה ואת הבעיות ואת התיקונים שנרצה להכניס כתוצאה מהדיונים נעשה במסגרת קריאה שנייה ושלישית

דוד ביטן:       גברתי מנהלת הוועדה, את החוק הזה נסיים מהר, נעביר קריאה ראשונה ואחר כך קריאה שנייה ושלישית וגם זה ייעשה במהירות

דוד ביטן:  אם כן, כל מי שיש לו עניין בחוק, שיעשה את העבודה באופן מהיר כי אני מתכוון להעביר אותו מהר וכמובן עם תיקונים כיוון שיש בעיות

ינון אזולאי: אני מאלה שאומרים שחוק לא יוצא כמו שהוא נכנס

דוד ביטן: תציג את החוק

ינון אזולאי: תודה רבה לך אדוני היושב-ראש גם על קידום החוק

ינון אזולאי:  בתקופה הזאת של יוקר המחיה ובפרט בתקופת המלחמה, אני חושב שחלק מהמאבק ביוקר המחיה צריך להיות גם בנושא של המחירים ברשתות

ינון אזולאי:  יש עוד דברים אבל כשאני מסתכל על חוק המזון שמחריג את רשתות הפארם – ואם אני לא טועה, החוק נחקק בשנת 2014 – במספר דברים

ינון אזולאי:  החוק עצמו נחקק בגין שקיפות מחירים שרשתות הפארם נמצאות בהם והן צריכות לפרסם את המחירים אבל יחד עם זאת יש את המרחק הגיאוגרפי שרשתות הפארם הוחרגו מהחוק הזה

ינון אזולאי:      הספקים יכולים לסדר את המדפים ואין להם את ההגבלה של סידור מדפים ופרסום בעלונים של הרשת כמו שיש לשאר הרשתות

ינון אזולאי:  היום רשתות הפארם התברכו בשטחים שבהם מוכרים גם מוצרי מזון, מוצרים לתינוקות, טיטולים, מטרנות, דייסות וכולי יחד עם שתייה

ינון אזולאי:  אתה נכנס היום לפארם כדי לקנות תרופה ומה שקורה זה שאחר כך אתה יוצא עם סל קניות לא רק של תרופה ב-20 או ב-30 שקלים אותה היית צריך אלא סכום הקנייה שלך מגיע ל-300 שקלים ויותר

ינון אזולאי:  הגיע הזמן שגם בנושא הזה נעשה סדר

ינון אזולאי:  אני מבין שהיה עניין להחריג אותם, אולי היו כל מיני קשיים, יש מי שיאמר שזה לא בגלל קשיים אלא זה הדבר הנכון שהיה אז

ינון אזולאי:  גם אם אז זה היה הדבר הנכון, זה לא הדבר הנכון היום כאשר במצב היום אין עניין להחריג אותם אלא שתהיה תחרות וזה יהווה סיוע גם לאותם בתי מרקחת קטנים שרוצים לפתוח ליד ולא סופר כדוגמת Be פארם או סופר פארם שיבלעו את בית המרקחת הקטן שאין באפשרותו לשים על המדף את שאר המוצרים

ינון אזולאי:      אני מבין ואני יודע, גם דיברו איתי, שיש דברים שיצטרכו לשנות בחוק

ינון אזולאי:  בדיוק כמוך אני אומר שהחוק שיוצא לא יהיה כפי שנכנס

ינון אזולאי:  אני פתוח וביחד איתך יושב-ראש הוועדה נעשה את הכול על מנת שהחוק הזה יצא טוב יותר

ינון אזולאי:  אגב, גם במשרד הכלכלה אמרו לי שזה דבר טוב וזה חלק ממה שהם חושבים

דוד ביטן: כן

דוד ביטן:  דיברנו עם מנכ"ל המשרד

דוד ביטן:  בגדול הם תומכים

ינון אזולאי: אנחנו בסך הכול עוזרים

ינון אזולאי:  תודה רבה לך אדוני היושב-ראש

דוד ביטן: יש כאן מישהו מרשות התחרות? לא

דוד ביטן:  את האוצר כבר ראיתי

דוד ביטן:  תמיד אתה יושב במקום שאני לא רואה אותך

דוד ביטן:  זה בגלל המחשב

ינון אזולאי: תדע שזה המקום הקבוע שלו בכל הוועדות

ינון אזולאי:  אני עוקב אחריו

ינון אזולאי:  לא רואים אותו

דוד ביטן: חברי הכנסת, רוצים לומר משהו?     

שלום דנינו: אחר כך

שלום דנינו:  אני רק רוצה להבין

שלום דנינו:  כשאנחנו מדברים על העסקים האלה של הפארם, אנחנו מדברים על העסק של התרופות, הפארם עצמו, או על שאר הדברים?      

ינון אזולאי: כל הרשתות של הפארם, היום הרשתות הגדולות הן סופר פארם – שהיא הגדולה ביותר - ו-BE פארם, אלה רשתות שנמצאות כמעט בכל הארץ

דוד ביטן: לא, יש הבדלים אבל לא משנה

דוד ביטן:  סופר פארם היא הגדולה ביותר

ינון אזולאי: כן

ינון אזולאי:  אמרתי

ינון אזולאי:  סופר פארם היא הגדולה ביותר ואחריה יש את Be פארם

ינון אזולאי:  צריך להבין שאם היום רמי לוי או אושר עד או שופרסל רוצה לפתוח 100 מטרים ליד המקום שהוא רוצה – למשל היום יש סופר בגבעת שאול והוא רוצה לפתוח במרחק 100 מטרים ליד הסופר – הוא לא יכול

ינון אזולאי:  מי שיכול לפתוח, אלה רשתות הפארם

ינון אזולאי:  כשהן פותחות, הן בולעות את הקטנים

ינון אזולאי:  הן לא נותנים למישהו אחר להתחרות איתן וזו אחת מהבעיות

שלום דנינו: נקודה נוספת

שלום דנינו:  אני מבין שמחירי התרופות זה מחיר פיקס לכולם

שלום דנינו:  נכון? אין שם תחרות במחיר התרופות

דוד ביטן: נכון

שלום דנינו: יש סוגייה אחרת שלא היום נדון בה אבל בתרופות אין תחרות

שלום דנינו:  זאת אומרת שגם בית מרקחת קטן וגם Be פארם לדוגמה לא יכולים להתחרות במחיר של התרופות

שלום דנינו:  זאת אומרת, לא אחד יכול לאכול את השני

דוד ביטן: לא

דוד ביטן:  מחיר התרופות הוא מחיר אחיד

שלום דנינו: כן, אין שם תחרות

דוד ביטן: יש דבר אחד ואני כן רוצה להעלות אותו

דוד ביטן:  אין חולק על כך שסופר פארם היא הכי גדולה, מהבחינה הזאת היא כמעט מונופול למרות שרשות התחרות אף פעם לא הכריזה עליה כמונופול

דוד ביטן:  הבעלים של Be פארם הם שופרסל

דוד ביטן:  ברגע שאתה מאחד את המזון עם הפארם, התוצאה היא שעל Be פארם חלות מגבלות שקשורות למזון, לסופר פארם למרות שיחסית לשוק הם קטנים מאוד

דוד ביטן:  זאת אומרת, בגדול לזה אנחנו צריכים לתת פתרון בחוק

לינור דויטש: הערה למה שאמרת

לינור דויטש:  מה שאמרת פשוט לא מדויק כי מה שקורה זה שחוק המזון קובע מהו מחזור המכירות שמעליו חלות על הרשת המגבלות

לינור דויטש:  Be עונה על ההגדרות האלה

לינור דויטש:  זה 250 מיליון שקלים לשנה וזה עונה על ההגדרות

דוד ביטן: לא משנה, החיבור הוא בעייתי

דוד ביטן:  אני לא מוכן שבגלל שסופר פארם היא הכי גדולה יהיה לה בחוק הזה יתרון מול Be פארם

דוד ביטן:  לזה אני לא מוכן ואת זה אני אומר מראש ושלא יהיו אי הבנות בעניין הזה

שלום דנינו: אם כן, על איזו תחרות אנחנו מדברים? על הטיטולים?     

דוד ביטן: אנחנו נדון בזה אבל בלי קשר לא יהיה מצב שכתוצאה מהחוק התחרות תהיה יותר בעייתית

דוד ביטן:  אני מבקש ממך את זה מראש לתקן במסגרת החוק עצמו כי אחרת לא עשינו כלום אלא להפך, הגבלנו את התחרות ולא עודדנו אותה

דוד ביטן:      רשות התחרות רוצה לומר משהו לפני שנתקדם?     

איל שפירא: כן

איל שפירא:  אני אומר את עמדתנו ביחס להצעת החוק

איל שפירא:  כמו שאנחנו מכירים, חוק המזון הוא מחולק לשני סימנים מרכזיים שנוגעים לרשות התחרות כאשר האחד הוא סימן א' ביחס לפעולות אסורות, והשני הוא סימן ב' ביחס לתחרות לא גיאוגרפית של קמעונאים

איל שפירא:  אני מחלק את התשובה שלי לשני חלקים

איל שפירא:      אני אתחיל מהמקום שיש לנו יותר קושי עם החקיקה, ביחס לסימן ב' לתחרות גיאוגרפית

דוד ביטן: זה קשור בכם

דוד ביטן:  נכון?     

איל שפירא: נכון

דוד ביטן: תסביר לפרוטוקול

דוד ביטן:  כשמישהו רוצה לפתוח סניף, הוא חייב לקבל את האישור שלך

דוד ביטן:  זה הנושא הגיאוגרפי?     

איל שפירא: נכון

דוד ביטן: מה אתה בודק?     

איל שפירא: אני אתאר את התהליך

איל שפירא:  סעיף 16 לחוק מגדיר את הנושא הזה

איל שפירא:  רשות התחרות, על בסיס מודל שהיא בנתה ביחס לחוק המזון, ביחס לקמעונאות המזון, ביחס לכל סניף מזון, יש איזשהו פוליגון כזה, היא מחלקת את כל קמעונאות הפארם לאזורים

איל שפירא:  לאזורי ביקוש

איל שפירא:  בכל סניף יש שאלה מה נתח השוק של אותו סניף באזור הביקוש הרלוונטי לו

איל שפירא:  סניפים שיש להם יותר מ-30 אחוזים נתח שוק באזור הביקוש הרלוונטי, צריכים להגיש בקשת פתיחת חנות לרשות התחרות ולקבל אישור לפתיחתה

אורית פרקש הכהן: נתח שוק של מה?     

איל שפירא: נתח שוק של קמעונאות מזון

איל שפירא:  לא נתח שוק באיזשהו מוצר אלא נתח שוק של קמעונאות מזון

דוד ביטן: במזון יש תחרות

דוד ביטן:  לפי מה שאתה אומר, לסופר פארם בכל מקום יש מעל 30 אחוזים

דוד ביטן:  בשיטה שלכם היא אף פעם לא תוכל לפתוח סניף

איל שפירא: קודם כל, זה לא שאסור לפתוח

איל שפירא:  צריך להגיש בקשה לפתיחת סניף

דוד ביטן: לא משנה

דוד ביטן:  היא מעל 30 אחוזים

איל שפירא: אני אומר שאנחנו כרגע מדברים רק על קמעונאות המזון

איל שפירא:  תיארתי איך זה עובד בקמעונאות המזון

דוד ביטן: בסדר, אבל יש כאן בקשה להשוות

איל שפירא: נכון

איל שפירא:  בהקשר הזה אני אומר שני דברים

איל שפירא:  אם אנחנו מכניסים את הפארמים לתוך קמעונאות המזון, אנחנו נותנים מתנה לשוק המזון כי כאשר אנחנו נכניס את הפארמים פנימה, נתח השוק של קמעונאי המזון בתוך כל אזור יפחת כי פתאום נספור גם את הפארמים

איל שפירא:  לכן אנחנו צריכים להפריד ביניהם וכדי להפריד ביניהם אנחנו צריכים לבנות מודל והמודל הוא מודל ביקוש

דוד ביטן: אתם תיבנו מודל?     

איל שפירא: כן

איל שפירא:  אנחנו צריכים לבנות את המודל אבל זה המון עבודה ומשאבים רבים

ינון אזולאי: היום הפארם בעצמו לא יכול למכור את כל המזון

איל שפירא: זה צריך להיות ספציפי לעניין הפארם

ינון אזולאי: כן, אבל גם הוא עצמו לא יכול למכור את כל מוצרי המזון

ינון אזולאי:  קפואים הוא לא יכול למכור וכולי

איל שפירא: נכון

איל שפירא:  לכן זה מודל אחר לחלוטין

דוד ביטן: זו גם הייתה ההערה של היועץ המשפטי שלנו שנאמרה בישיבה אתמול

דוד ביטן:  בגדול אתה אומר שגם אם נעביר את החוק כפי שהוא נוסח על ידי אזולאי, אתה תצטרך לבנות מודל אחר מהמודל הקבוע

איל שפירא: נכון

דוד ביטן: וזה אתה יכול לעשות מבחינת חוק המזן?     

איל שפירא: מה זה יכול לעשות מבחינת חוק המזון?     

דוד ביטן: הרי חוק המזון, יש לו כללים

איל שפירא: המודל הוא מודל שרשות התחרות כדי לבצע את החוק

איל שפירא:  הוא לא מודל שקבוע בחוק

דוד ביטן: כמה זמן ייקח לך לבנות מודל כזה?     

איל שפירא: זו עבודה מאומצת מאוד

איל שפירא:  כרגע לרשות התחרות אין תקנים לעשות את המודל הזה

איל שפירא:  אם אנחנו רוצים את המודל הזה, רשות התחרות צריכה תקנים

דוד ביטן: אני שואל אותך לעניין החוק

דוד ביטן:  כמה זמן? למשל שנה?      

איל שפירא: סדר גודל

איל שפירא:  שנה פלוס אם אנחנו מקבלים את התקנים הרלוונטיים לעניין כי כרגע אין לנו אותם

איתי עצמון: שאלת המשך לשאלתו של היושב-ראש

איתי עצמון:  האם בניית המודל החדש תחייב גם איזשהן התאמות בנוסח החוק, בנוסח הסימן שנוגע לתחרות?     

איל שפירא: כן

איל שפירא:  בוודאי

דוד ביטן: אני מבקש שתיתן לייעוץ המשפטי את הניסוחים

דוד ביטן:  כמו שדיברנו על Be שה-שופרסל הוא הבעלים שלהם ב-100 אחוזים, אני לא רוצה לפגוע בסופר פארם במובן הזה שהם לא יוכלו לפתוח סניפים

איל שפירא: אני אומר מה חל על Be

איתי עצמון: צריך להגיש בקשה

איתי עצמון:  אין מניעה מוחלטת

איל שפירא: BE היום לא צריכים לבקש בקשה

דוד ביטן: לא משנה, הדברים צריכים להיות ברורים

דוד ביטן:  אני לא רוצה לפגוע בשוק

דוד ביטן:  לפי השיטה הזאת מצד אחד שופרסל יפגע ומצד שני סופר פארם ייפגע

דוד ביטן:  אני רוצה לפתור את שתי הבעיות האלה במסגרת החוק

דוד ביטן:  גם אם יש חוק, אנחנו צריכים לדאוג לכך שהם לא ייפגעו

איתי עצמון: להבנתי הפרסום של החוק

שלום דנינו: מה מטרת התחרות? על מה אתם רוצים לשמור?      

איל שפירא: אתה מדבר על הפרק הגיאוגרפי?      

שלום דנינו: כן

שלום דנינו:  בכלל בתחרות

שלום דנינו:  מה הרעיון של תחרות שאתם רוצים לבנות את המודל הזה?     

איל שפירא: המודל מדבר על תחרות גיאוגרפית

שלום דנינו: מה הוא לתרום לצרכן?     

איל שפירא: רגע

איל שפירא:  המודל מדבר על הנושא הזה של פתיחת חנות ומי צריך להגיש בקשה לפתיחת חנות ואיך רשות התחרות תבחן

איל שפירא:  אם עכשיו שופרסל פותחת חנות נוספת באזור ביקוש, באזור שכבר יש לה מספר סניפים, השאלה היא האם פתיחת חנות נוספת תייצר לה ריכוזיות משמעותית באותו אזור מול הצרכנים באופן שיפגע בתחרות

איל שפירא:       אני רוצה לעשות סדר לגבי מה שחל היום

איל שפירא:  התחלתי לומר שיש שני סימנים, סימן א' וסימן ב'

איל שפירא:  סימן ב' מדבר על חנות

איל שפירא:  היום חנות מוגדרת באופן כזה שפארם לא נחשב חנות

איל שפירא:  זה חלק מהתיקון

איל שפירא:  לכן בקשת פתיחת חנות, היא לא ביחס לפארמים

דוד ביטן: מה שקורה זה שהסופרים הם סופרים גדולים ולא קטנים

דוד ביטן:  השטח של סופר פארם הוא 500 מטרים

דוד ביטן:  אם אתה משווה לפי החוק הזה, אתה צריך לעשות כאילו זה אותו דבר

דוד ביטן:  אם זה אותו דבר, אתה לא יכול להשוות ביניהם ואז לא יכולים לפתח

דוד ביטן:  בגדול אנחנו צריכים גם את זה לסדר מבחינת התיקון לחוק שאנחנו נעה

שלום דנינו: אתם תבדילו בין התרופות שזה באמת הייעוד המקורי של הדבר הזה לבין שאר המוצרים כמו טיטולים, מוצצים וכולי שאת כל הדברים האלה אפשר למצוא גם בסופרמרקט

איל שפירא: נכון להיום בהצעה שעומדת כאן לבחינה, התרופות לא בפנים

איל שפירא:  כלומר, אנחנו מדברים כאן על תמרוקים

דוד ביטן: אין תרופות

דוד ביטן:  הוציאו אותן מהתחולה

דוד ביטן:  זה בית מרקחת

דוד ביטן:  בכל סניף יש בית מרקחת והוא כביכול לא קשור לסניף אבל אנשים באים לקנות תרופה ובינתיים קונים גם משהו אחר

דוד ביטן:  זה כל הרעיון

דוד ביטן:      לקראת קריאה שנייה ושלישית מה שאני אצטרך ממך להעביר לנו את ההערות

דוד ביטן:  לא קיבלנו את כל נוסח ולא קיבלנו הערות מכם

דוד ביטן:  החלטתם לא לעבוד בחודש הזה?     

איל שפירא: היינו בקשר שוטף

דוד ביטן: אבל הוא לא קיבל לא נוסח ולא הערות

דוד ביטן:  אני לא אכניס את ההערות עכשיו

איל שפירא: אנחנו נעבוד על זה

שלום דנינו: אני מבין שהעמדה שלכם היא חיובית כלפי החוק

איל שפירא: אמרתי, חילקתי את התשובה שלי לשני חלקים

איל שפירא:  יש את החלק ההתנהגותי, סימן א'

איל שפירא:  עוד לא הספקתי להגיד את זה

דוד ביטן: מה יש בסימן א'?     

איל שפירא: סימן א' הוא הפרק ההתנהגותי

איל שפירא:  רובו חל היום גם על Be וגם על גוד-פארם בגלל הקשר שלהם לשופרסל ולרמי לוי

איל שפירא:  לכן רוב הפרק חל עליהם

איל שפירא:  לא כולו אבל רובו

דוד ביטן: של מי רמי לוי בעלים?     

איל שפירא: של גוד-פארם

איל שפירא:  הבעלים של Be זה שופרסל

דוד ביטן: מי הבעלי של סופר פארם?     

איל שפירא: סופר פארם היום, הפרק הזה לא חל עליו

דוד ביטן: אבל הם הכי גדולים

דוד ביטן:  מי הבעלים?     

לינור דויטש: משפחת קופלר והשותף שלו זה הבעלים של יוניון מוטורס

לינור דויטש:  הם 70 אחוזים פרטית, 70 אחוזים קופלר

דוד ביטן: אבל זה לא חל עליהם

דוד ביטן:  הם לא קשורים

איל שפירא: החליפה שכרגע קיימת בפרק ההתנהגותי, חליפה שנתפרה לשוק הקמעונאות המזון

איל שפירא:  יחד עם זאת, אנחנו לא מתנגדים להחיל את זה אבל יכול להיות שיהיה צריך פה גם התאמות וגם על זה נעבוד

דוד ביטן: תעשה התאמות

איל שפירא: בפרק ההתנהגותי שלו הרבה פחות סייגים

איל שפירא:  בפרק הביוגרפי זה הרבה יותר מורכב וקשה להחיל

שלום דנינו: אתם יכולים לחשוב ללכת עוד צעד אחד קדימה ובכלל להפריד בין רשתות המזון לרשתות האלה, ואז זה באמת יהיה סוג של ייצור תחרות?     

איל שפירא: אני לא חושב

איל שפירא:  כלומר, מיזוג של שופרסל עם ניו פארם שהיום היא Be זה מיזוג שעבר ברשות התחרות

איל שפירא:  הייתה שם בעיה עם כל מיני סניפים שהרשת החזיקה והרשת נפרדה מחלק מהסניפים אבל בסוף התחרות היא תחרות גיאוגרפית בשווקים האלה

איל שפירא:  חשבנו שיש בזה גם ברכה תחרותית כדי לייצר תחרות בשוק הזה כאשר שופרסל מחזיקה - - -     

דוד ביטן: איזו השפעה יהיה לחוק הזה על המחירים

דוד ביטן:  יש לכם איזו בדיקה או מחשבה בעניין הזה?     

איל שפירא: אני לא יכול לתת הערכה לגבי ההשפעה שתהיה על המחירים

שלום דנינו: אתם יודעים מה ההשפעה היום? החבר'ה המרכזיים האלה, כמו סופר פארם שאתם מכוונים אליהם כגדולים בשוק, הם מנצלים את הכוח קנייה הגדול שלהם להורדת מחירים או שהם יותר יקרים? אתם יכולים לראות את זה היום

דוד ביטן: האם אי פעם בדקתם את זה?      

שלום דנינו: מה שמעניין אותנו זה יוקר המחיה

דוד ביטן: אתם תמיד אומרים לי כאן – וגם האוצר אומר, והנה, הוא מחייך – שמה שקובע זאת התחרות שהיא תוריד את המחירים

דוד ביטן:  נכון? אז תגידו לי מה

דוד ביטן:  אתם לא אף פעם לא בודקים אם המחירים יורדים כתוצאה מהתחרות או לא? זאת העבודה שלכם

דוד ביטן:  אחרת תפסיקו להעיר לנו כאן שהתחרות מורידה

דוד ביטן:  אני טוען שגם אם היא מורידה מחיר, זה עניין של שנים ואז יש המון פרמטרים שלא קשורים לתחרות כמו עליית שער הדולר ודברים כאלה שהם לא קשורים

דוד ביטן:  לכן בישראל התחרות היחידה שקיימת היא מי מעלה את המחיר יותר מהר

דוד ביטן:  זו התחרות היחידה

דוד ביטן:  על זה אין ויכוח

דוד ביטן:  לגבי דברים אחרים, לא ראיתי בינתיים שהתחרות מורידה מחירים מי יודע מה, חוץ אולי בסופרמרקטים שיכול להיות ששם התחרות כן מורידה מחירים

דוד ביטן:  בגדול אני לא באמת רואה את זה ולכן אני רוצה שאתם בחלק מהבדיקות שלכם תראו אם התחרות בענף מסוים מורידה את המחירים או לא מורידה אותם כי אחרת מה עשינו? אם זה כך, בואו נקרע את כל החוקים האלה וכל אחד יעשה מה שהוא רוצה

דוד ביטן:      אני מבקש ממרכז המחקר והמידע של הכנסת שייתנו לנו חוות דעת לעניין המחירים והתחרות בתחום הזה של הפארם

קריאה: מאז שעבר חוק המזון

קריאה:  השאלה אם עשו בדיקה או רק העבירו חוקים והמשיכו הלאה

לינור דויטש: כבוד היושב-ראש, יש דוח של הכלכלן הראשי משנת 2017

לינור דויטש:  הבדיקה הזאת כבר נעשתה

דוד ביטן: אולי אתם החלטתם להחליף את רשות התחרות ואתם עושים בדיקות כאלה

לינור דויטש: אנחנו עושים מה שצריך

דוד ביטן: מאיפה יש לכם תקציב לעשות את כל הבדיקות?     

לינור דויטש: כידוע לך, 100 אחוזים מימון המונים

אורית פרקש הכהן: ביטן, אתה לא תורם להם?     

דוד ביטן: אני רוצה לומר לך שעם הזמן יצטרכו לתת להם תקציב מהמדינה

לינור דויטש: חס וחלילה

לינור דויטש:  אנחנו נמות ולא ניקח תקציב מהמדינה

לינור דויטש:  איפה העצמאות? חס וחלילה, לעולם לא

דוד ביטן: זה לא שייך לזה כי מה שקורה זה שבחלק גדול מהדברים הם עושים כל מיני בדיקות במקום הרשויות

לינור דויטש: אני אענה לך על השאלה

דוד ביטן: לא

דוד ביטן:  אל תעני לי על כלום

לינור דויטש: אבל שאלת

לינור דויטש:  יש כאן נתונים

דוד ביטן: אחר כך אני אתן לך

דוד ביטן:  תעצרי

דוד ביטן:  האוצר, מה העמדה שלכם? עוד פעם תגיד לי תחרות, נכון?     

גל ברנס: אנחנו בעד תחרות

אורית פרקש הכהן: שאלה אליך

אורית פרקש הכהן:  בחוק התקציב הנוכחי היה דבר אחד דווקא טוב

אורית פרקש הכהן:  היה פרק שבו מוסיפים סמכויות לשר הכלכלה בהיבטים שקשורים ליוקר המחיה

דוד ביטן: לאיזה חוק את מתכוונת?     

אורית פרקש הכהן: הנוכחי

אורית פרקש הכהן:  עכשיו

אורית פרקש הכהן:  קרן אור באמצע התקציב הנוראי הזה

דוד ביטן: מה נותנים? נוראי שנותנים עוד 100 מיליארד לביטחון ולכל הדברים? זה נוראי?     

אורית פרקש הכהן: לא, שמקצצים כספים קואליציוניים, בשביל כספים קואליציוניים

דוד ביטן: אז מה?     

אורית פרקש הכהן: אך תתחיל איתי על התקציב

דוד ביטן: תפסיקו כבר

דוד ביטן:  אני אתחיל כי אתם כל הזמן במקום להתייחס עניינית, אתם נותנים כל מיני אמרות שפר

דוד ביטן:  אתם רוצים שאנחנו נעצור את הדיון ונתייחס לדברים האלה? בוועדת כספים תגידו מה שאתם רוצים

דוד ביטן:  זה לא הדיון עכשיו

אורית פרקש הכהן: זה לא קשור

אורית פרקש הכהן:  יש סדרי עדיפויות לממשלה וזאת לא תיאוריה

אורית פרקש הכהן:  זה בפרקטיקה

דוד ביטן: אני מזכיר לך את הכספים הייחודיים שאישרתם בתקציב שאתם הייתם הממשלה

אורית פרקש הכהן: כן, אנחנו הגדלנו באלפי שקלים - - -     

ולדימיר בליאק: זה היה פי שבע פחות

ולדימיר בליאק:  ברור שכן

אורית פרקש הכהן: באמצע מלחמה כשמילואימניקים קורסים, העלינו את הקצבאות

אורית פרקש הכהן:  חבר הכנסת ביטן, אתה יודע כמה אני מכבדת אותך

דוד ביטן: גם אני מכבד אותך

אורית פרקש הכהן: בחוק התקציב הנוכחי, שר האוצר הזה הבטיח לציבור שבוע אחרי הטבח - - -     

דוד ביטן: אבל זה לא הדיון עכשיו

אורית פרקש הכהן: זה לא הדיון אבל אל תזלזל במה שאני אומרת

דוד ביטן: זה לא הדיון

אורית פרקש הכהן: אל תזלזל במה שאני אומרת כי זה לא קואליציה ואופוזיציה

אורית פרקש הכהן:  כששר אוצר שבוע אחרי הטבח אומר אנחנו נשנה את סדרי עדיפויות ולא עושה את זה, אני לא אשתוק גם אם לא נעים לשמוע

אורית פרקש הכהן:  אתם רוצים גם לעשות את זה וגם לא לומר את זה, שלא יהיה לכם לא נעים

דוד ביטן: אני מוכן לקיים ישיבה רק על זה

דוד ביטן:  את רוצה?     

אורית פרקש הכהן: תעשה על זה ישיבה

אורית פרקש הכהן:  אני אתנדב לבוא

דוד ביטן: אני אקיים ישיבה הזאת ואז נדבר על מה שאתם רוצים

אורית פרקש הכהן: נדבר על הכול

אורית פרקש הכהן:  התוספת של 600 מיליון שקלים למשרד למשימות לאומיות, על איחור של 20 ימים בהגשת התקציב כי מטמיעים עכשיו כספים קואליציוניים

דוד ביטן: זה קשור לפארם?     

אורית פרקש הכהן: לא, אבל אתה התחלת

דוד ביטן: את התחלת

אורית פרקש הכהן: זה הזמן ואין דבר יותר חשוב מזה

אורית פרקש הכהן:  יש מלחמה

אורית פרקש הכהן:  זה הכי חשוב

דוד ביטן: גם ביהודה ושומרון יש אנשים

שלום דנינו: את יודעת שהיום מתגלה שהעמותה 48, הכסף שסיפקתם למר עבאס עבר לחמאס

ולדימיר בליאק: תגיד, אתה אמיתי?      

שלום דנינו: אני אמיתי

ולדימיר בליאק: איך אתה יכול לומר את הדבר הזה?     

שלום דנינו: העמותה 48 העבירה כסף לחמאס

ולדימיר בליאק: אתם בוזזים כסף מתחילת המלחמה, מיליארד שקלים, ואתה מדבר איתי על עמותת 48?     

שלום דנינו: עמותה 48 העבירה כסף לחמאס

דוד ביטן: תצביע נגד העברת תקציב למשרד הביטחון

דוד ביטן:  אתה צודק

ולדימיר בליאק: אבל קודם תניחו

ולדימיר בליאק:  העברתם חוק יסוד ב-17 ימים

ולדימיר בליאק:  אתם עוד מעזים להגן על זה

שלום דנינו: עמותה 48 העבירה כסף לחמאס

ולדימיר בליאק: אתה אמיתי? תתבייש לך

שלום דנינו: אתה צריך להתבייש במה שעשית

ולדימיר בליאק: תתבייש לך

ולדימיר בליאק:  אני עשיתי?     

שלום דנינו: ראש-הממשלה הקודמת שלכם

ולדימיר בליאק: הבאתם את התוצאות הקשות בתולדות המדינה

שלום דנינו: אתם עשיתם את האסון הגדול

ולדימיר בליאק: תתבייש לך

ולדימיר בליאק:  אתה צריך לשתוק

שלום דנינו: אתם אחראים

שלום דנינו:  אתם הערתם כסף לחמאס

ולדימיר בליאק: העברנו כסף לחמאס?     

שלום דנינו: כן, דרך עבאס

ולדימיר בליאק: אתה צריך לשתוק

שלום דנינו: אתם אחראים

ולדימיר בליאק: אתה הקואליציה, אתה אמיתי?     

שלום דנינו: דרך עבאס אתם העברתם כסף לחמאס

ולדימיר בליאק: אני מציע לך להסיר את החסינות שלך וניפגש בבית משפט

ולדימיר בליאק:  תסיר את החסינות שלך

ולדימיר בליאק:  חוצפן

שלום דנינו: אתה חוצפן ואתה לא מבין מה עשיתם

ולדימיר בליאק: אתם הבאתם עלינו את האסון הגדול בתולדות המדינה ואתה אומר לי שאני אחראי?     

שלום דנינו: אתה אחראי

ולדימיר בליאק: חוצפן

דוד ביטן: אני מבקש להפסיק עם העניין הזה

דוד ביטן:  עם כל הכבוד, הוא לא יכול לדבר כך לחבר כנסת

ולדימיר בליאק: מי לא יכול כך לדבר?     

דוד ביטן: אתה

ולדימיר בליאק: אני לא יכול לדבר כך?     

דוד ביטן: אתה תוקף אותו אישית

דוד ביטן:  הוא דיבר באופן כללי

דוד ביטן:  יש הבדל

ולדימיר בליאק: לא, אין הבדל

דוד ביטן: יש הבדל

ולדימיר בליאק: ממש אין הבדל

דוד ביטן: יש

דוד ביטן:  אני מאוד מצטער

דוד ביטן:  אתה יודע מה? אין בעיה, אנחנו נעשה כאן דיון - אני אבקש אישור מגפני כי זה לא קשור אלינו - על הנושא של כספים ייחודיים

דוד ביטן:  אני מוכן לעשות דיון על זה

דוד ביטן:  על זה שהאוצר מתעקש שזה יהיה רק באמצעות כספים ייחודיים, כאשר דברים צריכים להיות בבסיס התקציב

דוד ביטן:  אני מוכן לזה

דוד ביטן:  אנחנו נעשה ישיבה

דוד ביטן:  אני לא רוצה סתם דיונים

דוד ביטן:  נקיים ישיבה על העניין הזה

קריאה: זה לא בסמכות שלך

דוד ביטן: אני אבקש סמכות מגפני

ולדימיר בליאק: תשקלו פעם בחיים לקחת אחריות על משהו שאתם עושים כאן

ולדימיר בליאק:  פעם בחיים קחו אחריות על משהו

דוד ביטן: גם אתם תשקלו

ולדימיר בליאק: קחו אחריות

דוד ביטן: אנחנו תמיד לוקחים אחריות על כל דבר

ולדימיר בליאק: אף פעם לא לקחתם אחריות על שום דבר

דוד ביטן: לא, אתם לקחתם

דוד ביטן:  אתם

דוד ביטן:  יש עתיד תמיד לקחו אחריות

דוד ביטן:  כן

ולדימיר בליאק: יש עתיד לקחו

ולדימיר בליאק:  כן

דוד ביטן: אתה צודק

דוד ביטן:  נו, באמת

דוד ביטן:  אתה רוצה שנחזור לזה? אני לא רוצה לחזור לזה

ולדימיר בליאק: בוא נחזור

דוד ביטן: לגבי הכספים הייחודיים אני כן רוצה לעשות דיון כי השיטה הזאת צריכה להיפסק וצריכים להכניס דברים לבסיס התקציב

ולדימיר בליאק: הוא יגיד לי שהעברתי כסף לחמאס?     

שלום דנינו: כן

ינון אזולאי: עכשיו זה בבסיס התקציב

דוד ביטן: הוא לא יכול להגיד את זה

דוד ביטן:  אין בעיה

ולדימיר בליאק: אז תגיד לו

ולדימיר בליאק:  אתה מעיר לי?      

דוד ביטן: גם אם זה עבר, הם לא התכוונו לזה

שלום דנינו: אני מבין שהם לא התכוונו

ולדימיר בליאק: להעביר כסף לחמאס? חוצפה

שלום דנינו: אני מבין שלא התכוונו, ברור, אבל זה מה שקרה

שלום דנינו:  זה התגלה בדיעבד

ולדימיר בליאק: חוצפן

ולדימיר בליאק:  הבאתם עלינו את האסון הכי גדול

שלום דנינו: זו עמותה 48 שהעבירה

ולדימיר בליאק: אתה חלק מהקואליציה שהביאה עלינו את האסון הגדול בתולדות המדינה

ולדימיר בליאק:  קח אחריות ותשתוק

ינון אזולאי: ולדימיר, אין דבר כזה שאנחנו או אתם הבאנו אסון

ינון אזולאי:  האסון בא עלינו כולנו

ולדימיר בליאק: כן, הוא בא מהאוויר

ינון אזולאי: אסור להאשים אף אחד מאיתנו

דוד ביטן: הוא ראש השב"כ? הוא הרמטכ"ל? הוא מפקד חיל האוויר? הוא ראש אגף המודיעין?     

ולדימיר בליאק: קחו אחריות

דוד ביטן: אם כן, למה אתה אומר לו את זה באופן אישי?      

ולדימיר בליאק: קחו אחריות

דוד ביטן: אותו דבר גם אני יכול להגיד לך

ולדימיר בליאק: תגיד לי מה שאתה רוצה

דוד ביטן: אחרי שגררת אותנו לדיון הזה, את יכולה להמשיך

קריאה: זו תחרות בין חברי הכנסת

אורית פרקש הכהן: אני לא רוצה לענות כי אני רוצה לסיים את הדיון

אורית פרקש הכהן:  ביטן, די, כולם אשמים חוץ מכם

אורית פרקש הכהן:  זה מדהים

ולדימיר בליאק: אני אשם

ולדימיר בליאק:  העברתי כסף לחמאס

אורית פרקש הכהן: השאלה שלי מופנית לגל

אורית פרקש הכהן:  בתקציב הייתה נקודת אור

אורית פרקש הכהן:  ולדימיר וינון, אולי תפסיקו להפריע

אורית פרקש הכהן:  אתם איתי בעניין הזה ולכן תנו לי לחזור לפסים נורמליים

אורית פרקש הכהן:      מהתקציב הזה הוסרו פרקים בהם ניתנה סמכות לשר הכלכלה מתוך הפרקים של שר החקלאות

שלום דנינו: אני חושב על הדברים שלך

דוד ביטן: די

דוד ביטן:  מספיק

דוד ביטן:  שניכם מספיק

ולדימיר בליאק: 	אין לכם בושה

ולדימיר בליאק:  באמת

דוד ביטן: שוב אתה מתחיל? אתה רואה שאתה מגזים? אתה מגזים עכשיו

דוד ביטן:  לא הוא

ולדימיר בליאק: אז תוציא אותי

דוד ביטן: לא

דוד ביטן:  לא אוציא אותך

דוד ביטן:  על מה אני אוציא אותך? על שאתה מגזים?     

אורית פרקש הכהן: בתקציב הזה הוסר פרק שנוגע ליוקר המחיה שבו ניתנו סמכויות נוספות לשר הכלכלה

דוד ביטן: איזה סמכויות נתנו לו?     

אורית פרקש הכהן: סמכויות שנתנו לו נגעו לחסמים בנושא יוקר מחיה בתחום החקלאות ובתחום הבריאות, כדי לאפשר לו לרכז אצלו נושאים שקשורים ליוקר המחיה בתמרוקים

אורית פרקש הכהן:  אתה יודע על מה אני מדברת

דוד ביטן: רק בנושא התמרוקים?     

אורית פרקש הכהן: כן

אורית פרקש הכהן:  בנושא תמרוקים

דוד ביטן: את זה הורידו?     

אורית פרקש הכהן: אלה לא רק תמרוקים אלא גם בדיוק הנושאים שלמשל מפורטים כאן בטבלה של משחות שיניים, של ג'ל גילוח, של קצף בגילוח וכולי

אורית פרקש הכהן:  אנחנו התחלנו את הרפורמה בממשלה הקודמת ועשינו את ההקלות ליבוא אבל פעם אחר פעם אנחנו נתקלים בחסמים האלה של משרד הבריאות שמתעקשים על כל מיני תקנים שזמנם עבר, ואני אומרת את זה בצורה ברורה, וגם משרד החקלאות

אורית פרקש הכהן:  כאן נתנו לשר הכלכלה את הסמכויות האלה כדי שהוא יוכל סוף סוף לתקן את התקינה ולפתוח את השוק הזה ולטפל במחירים

אורית פרקש הכהן:       המוצרים האלה, כמו שאתה היושב-ראש יודע הרבה יותר טוב ממני הם מוצרים שמוחזקים על ידי מונופולים, בין אם הם יבואנים בלעדיים, יש לנו 90 אחוזים חברה אחת שסטוביץ' שמביאה או חברת דיפלומט שמביאה 90 אחוזים של סכיני גילוח וכולי

אורית פרקש הכהן:  מה קרה לתיקונים האלה?     

דוד ביטן: טוב שאת מעלה את זה

דוד ביטן:  הזכרת לי עכשיו

דוד ביטן:  חוק המזון מדבר יותר על חברות המזון

אורית פרקש הכהן: אני יודעת

דוד ביטן: כאן רוצים לתת מגבלה לסופר

אורית פרקש הכהן: נכון

אורית פרקש הכהן:  לרשתות הפארם

דוד ביטן: לרשתות

דוד ביטן:  לכן חוק המזון לא כל כך מתאים במובן הזה לעניין הזה

אורית פרקש הכהן: השאלה שלי היא רוחבית

אורית פרקש הכהן:  בסוף אנחנו היום מתבשרים על עוד שורת התייקרויות במשק

אורית פרקש הכהן:  צריך להגיד את האמת היושב-ראש, והדבר הזה מאוד יקר לליבך

דוד ביטן: נכון

דוד ביטן:  צודקת

אורית פרקש הכהן: יש השתוללות, איש הישר בעיניו יעשה בשוק הזה

אורית פרקש הכהן:  אין דין ואין דיין

אורית פרקש הכהן:  לכן אני שואלת את השאלה בצורה רוחבית

אורית פרקש הכהן:  היה כאן לפחות משהו בחוק ואני שואלת מה קרה עם זה

דוד ביטן: לכן אני אומר שהתחרות לא עוזרת בעניין הזה

ולדימיר בליאק: התחרות עוזרת אם היא משוכללת

דוד ביטן: התחרות היחידה היא להעלות את המחיר

משה פסל: אין דבר כזה שתחרות לא עוזרת

משה פסל:  תחרות היא מדע

משה פסל:  זה הוכח בכל העולם

משה פסל:  זה לא משהו שצריך להוכיח

ולדימיר בליאק: אם יש תחרות והיא תחרות משוכללת, היא בהחלט עוזרת

דוד ביטן: תחרות עוזרת אבל בישראל פחות

משה פסל: כאן אין תחרות

ולדימיר בליאק: היא לא תחרות משוכללת

אורית פרקש הכהן: היושב-ראש, אני רוצה לציין מנתונים שאני כשרה קיבלתי מרשות התחרות, וזה היה לפני שנה וחצי, יש לנו חברה אחת שמספקת לישראל 91 אחוזים מסכיני הגילוח לגברים, 76 אחוזים מסכיני הגילוח לנשים – חברת דיפלומט – 71 אחוזים ממוצרי השמפו והמרכך, כמעט 70 אחוזים מהמרגרינה, 55 אחוזים מההיגיינה הנשית, 51 אחוזים מנוזלי הכלים, 53 אחוזים מהטואלט, נייר טואלט, 67 אחוז משוק החיתולים, חוגלה

אורית פרקש הכהן:  שסטוביץ מעל ל-50 אחוזים ממשחות השיניים

אורית פרקש הכהן:  ומה נעשה בנושא הזה עד עכשיו חוץ ממחקרים נורא יפים?     שיסבירו גם למה הוציאו את הסעיף הזה מחוק ההסדרים

דוד ביטן: את זה הם יסבירו

דוד ביטן:  אין בעיה

אורית פרקש הכהן: שמעתי שזה הייעוץ המשפטי ואם זה נכון, זה חבל מאוד

דוד ביטן: את מוותרת על השאלה לוועדת כספים? כשתדונו על התקציב, את מוותרת על ועדת כספים?     

אורית פרקש הכהן: לא

אורית פרקש הכהן:  אני אשאל את זה גם שם

אורית פרקש הכהן:  הדיון כרגע הוא אצלך

דוד ביטן: אני צוחק

דוד ביטן:  לא התכוונתי ברצינות

שלום דנינו: חלק ב' של הרפורמה הוא מה שטוב לאירופה, טוב לישראל

שלום דנינו:  הולך להתעסק עם זה, לשחרר את כל התמרוקים

דוד ביטן: אני זוכר שבזמנו בחוק ההסדרים הייתה איזו רפורמה שקשורה לתמרוקים

דוד ביטן:  מה קרה איתה?     

אורית פרקש הכהן: עכשיו היה משהו אחר, קטן יותר וגם את זה הוציאו

דוד ביטן: משרד הבריאות עצר את זה? כך אומרים

גל ברנס: אני אענה לכל השאלות לפי הסדר

גל ברנס:  חברת הכנסת פרקש, זה היה בטיוטות

גל ברנס:  זה לא הוגש לממשלה מפאת קוצר הזמן

דוד ביטן: זאת אומרת, מקצועית הורדתם את זה

גל ברנס: לא

גל ברנס:  מקצועית אנחנו תומכים

גל ברנס:  היה קוצר זמנים ובשלו התמקדו בדברים הפיסקליים

אורית פרקש הכהן: בשל קוצר הזמנים זה לא היה מספיק חשוב, אבל קוצר הזמנים לא הפריע לעשות תוספות עתק של דברים אחרים ולהטיל מיסים על הציבור בישראל

אורית פרקש הכהן:  שם לא היה קוצר זמנים

דוד ביטן: מה זאת אומרת להטיל מיסים? אני לא מבין

אורית פרקש הכהן: אתה מבין מה הוא אומר לך? היה קוצר זמנים

אורית פרקש הכהן:  אנחנו עכשיו מחכים 16 ימים ואין קוצר זמנים להכניס את אופק חדש

אורית פרקש הכהן:  די, באמת, מה סדרי העדיפויות שלנו?     

דוד ביטן: את אישה רצינית ואת יודעת שגם נגיד בנק ישראל אמר שצריך לקצץ 20 מיליארד גם באמצעות הטלת מיסים

אורית פרקש הכהן: נכון

אורית פרקש הכהן:  מקבלת

דוד ביטן:  אם כן, למה את אומרת את זה ובאה בתלונות?     

אורית פרקש הכהן: כי יש קוצר זמנים ותמיד הדברים האלה נופלים

אורית פרקש הכהן:  קוצר זמנים, זאת התשובה?     

דוד ביטן: חברים, אנחנו לא בטלוויזיה

דוד ביטן:  יש דברים שאת יודעת בדיוק מה הסיבה שעושים את זה

אורית פרקש הכהן: אבל היושב-ראש, אתה יכול לעזור לי בדיון הזה

דוד ביטן: אני אעזור לך

אורית פרקש הכהן: נראה לך סביר שזה ירד בגלל קוצר זמנים?      

דוד ביטן: יכול להיות שזה ירד מסיבות אחרות

דוד ביטן:  מה שבטוח זה שהגופים המקצועיים הורידו את זה ולא הגופים הפוליטיים

דוד ביטן:      תתייחס לחוק הזה

גל ברנס: לשאלתו של חבר הכנסת דנינו

גל ברנס:  זה אמור להיות בחוק שנביא של מה שטוב לאירופה וזה גם עונה לשאלה של יושב-ראש הוועדה

גל ברנס:  עברה רפורמת תמרוקים ואחרי שהיא עברה עשינו איזשהו מחקר וזיהינו מה עובד ומה לא עובד

גל ברנס:  יש הרבה דברים בעייתיים מאחר והרגולציה לא באמת זהה לרגולציה האירופית ולכן חשבנו שנכון לאגד הכול כחוק אחד של התמרוקים, מזון, תקינה וכל מוצרי הצריכה הרלוונטיים

דוד ביטן: תביאו את זה בחוק השני?     

גל ברנס: כן, להביא את זה שם

דוד ביטן: זה פותר את הבעיות האלה שאורית מדברת עליהן?     

גל ברנס: זה יפתור חלק מהבעיות

גל ברנס:  בעצם בעיות שהן מורכבות עם חסמים

גל ברנס:  זה יפתור את זה

ולדימיר בליאק: מתי זה יבוא?     

אורית פרקש הכהן: אנחנו מדברים כבר על עליית מחירים עשירית

שלום דנינו: בינואר

שלום דנינו:  זה צריך להגיע בינואר

דוד ביטן:  זה צריך לבוא לכאן תוך חודש

אורית פרקש הכהן: בלי נדר

גל ברנס: לפני ינואר 2025

אורית פרקש הכהן: זה לא מצחיק

דוד ביטן: מבחינת החוק הזה, יש לך הערות?     

גל ברנס: מה שאמרה רשות התחרות, זו עמדתנו

דוד ביטן: משרד הכלכלה כאן?     

טיראן ששון: כן

דוד ביטן: מה העמדה שלכם?     

טיראן ששון: גם אנחנו חושבים שמדובר בחוק חשוב אבל עדיין יש עבודה לעשות בו

דוד ביטן: למה התכוונתם, סתם לעשות דיון? ואם הייתי רוצה להכניס את ההערות האלה בקריאה ראשונה? למה אתם לא מביאים את זה? אף משרד לא העביר אלינו הערות

דוד ביטן:  זה אמנם לא חוק ממשלתי אבל אם לא מתקבלות הערות, אתם נותנים לנו לעשות מה שאנחנו רוצים ונעשה מה שאנחנו רוצים

דוד ביטן:  בוועדת שרים לחקיקה כתבתם בתיאום ואני שואל בתיאום של מה

איתי עצמון: לא

איתי עצמון:  כתוב הסכמה

דוד ביטן: את ההסכמה אני מוחק

דוד ביטן:  היא לא קיימת

דוד ביטן:  מה זה הסכמה? שיחוקקו את החוק לבד

טיראן ששון: עדיין צריכה להיעשות עבודה לגבי יותר נתונים וכולי, גם לגבי החלק הגיאוגרפי כמו שאיל אמר ודיבר על עבודה ממושכת, גם לגבי החלק המהותי של ההוראות המהותיות שצריכות להיעשות בשוק הפארם

ינון אזולאי: אבל בטח כבר התחלתם בעבודה

טיראן ששון: כן התחלנו בעבודה

ינון אזולאי: אני מאמין שאתם עומדים לסיים את העבודה

טיראן ששון: הייתה מלחמה באמצע

דוד ביטן: אני מודיע לכם שאם הים אין תיקונים, נעשה מה שאנחנו צריכים בקריאה ראשונה

דוד ביטן:  אבל לקראת קריאה שנייה ושלישית אתם צריכים להביא לנו את ההערות שלכם כדי שנתייחס אליהן

דוד ביטן:      כמה זמן עד שההערות יהיו מוכנות?     

טיראן ששון: אנחנו בעבודה

דוד ביטן: שבוע זה מספיק?     

טיראן ששון: שבוע זה מהר מאוד

טיראן ששון:  שבוע לא מספיק

שלום דנינו: איך זה מסתדר עם שנה שרשות התחרות אמרה

דוד ביטן: לא, התחולה רחוקה תהיה אבל את החוק נסיים

שלום דנינו: אבל העבודה, לא משמעותה להכניס את התיקונים? להבין?      

ינון אזולאי: רק שתדע שמלשכת מנכ"ל נאמר לי ש-14 ימים מספיקים להם

דוד ביטן: לא משנה

דוד ביטן:  אני מבקש שתקבעי דיון תוך 30 ימים לקריאה שנייה ושלישית

דוד ביטן:  30 ימים מהיום

טיראן ששון: עד אז נעביר את ההערות

דוד ביטן: אתם תעבירו את ההערות עד לדיון בקריאה שנייה ושלישית

דוד ביטן:  לא יום לפני כי גם הוועדה צריכה לעבוד על ההערות

איתי עצמון: ברור שמסמך כזה יצטרך להתפרסם

ינון אזולאי: אני אומר לך שהמנכ"ל אמר לי תוך 14 ימים

דוד ביטן: בסדר

דוד ביטן:  נתתי 30 ימים עד לקיום הדיון

דוד ביטן:  אחר כך נראה מה יהיה

דוד ביטן:       עכשיו התייחסות הציבור והגופים הרלוונטיים

דוד ביטן:       לפני כן, אני עוצר לרגע את הישיבה

דוד ביטן:  נמצא כאן אב שכול, איציק פיטוסי, שרוצה לומר מספר דברים

איציק פיטוסי: תודה רבה חבר הכנסת

איציק פיטוסי:  תודה למכובדיי

איציק פיטוסי:  שמי איציק פיטוסי ואני אבא של סמל ראשון ישי פיטוסי, חייל גולני, גדוד 13, שנפל ב-7 באוקטובר בנחל עוז

איציק פיטוסי:  יצא מהחץ השחור עם עוד עשרה לוחמים, יצאו להילחם על הגדר לפנות בוקר וכמו שכולם יודעים, עם פרוץ המאורעות נלחמו על הגדר בלי הרף

איציק פיטוסי:  אחרי קריאות רבות על חדירות של מחבלים בנחל עוז, הם ניגשו לכיוון נחל עוז ושם נתקלו בשני טילי RPG שהכניסו את הנמ"ר לתיקול

איציק פיטוסי:  לאחר הנעה במצב חירום, כן הצליחו להיכנס לנחל עוז, ראו שם את הקריאות של התצפיתניות והחמ"ל, ואת כל מה שקורה שם אבל לא יכלו להילחם כי טיל נוסף פגע במקלען ובקטלנית, וגם תוחלת החיים של הנמ"ר לא אפשרה להם להילחם

איציק פיטוסי:  המפקד של הנמ"ר, ה-מ"פ, חילץ את עצמו מלמעלה, קיבל כדור נוסף שהשבית אותו

איציק פיטוסי:  הם החליטו לצאת מנחל עוז כדי לפרוק בחוץ וחזרו להילחם פנים מול פנים בתוך נחל עוז

איציק פיטוסי:       ישי היה דור רביעי בגוש קטיף

איציק פיטוסי:  אחרי שהם החליטו לחזור להילחם פנים מול פנים, הם נתקלו בשתי חוליות מחבלים  וכולנו יודעים ששתי החוליות האלה היו בדרכן לקיבוץ סעד ולנחל עוז

איציק פיטוסי:       אני נמצא כאן מטעם הגבורה

איציק פיטוסי:  אני כאן כדי לזעוק את זעקתנו המשפחות השכולות

איציק פיטוסי:  אנחנו לא ישנים כבר מספר לילות, אם לא יותר, ואנחנו נמצאים מול כל העדויות של הפסקת הלחימה

איציק פיטוסי:  ישי והחברים שלו יצאו להילחם בעוז ובגבורה עם הערכים שקיבלו לאורך כל הדורות שלנו

איציק פיטוסי:  אני יכול להשמיע לכם את שיחת המג"ד

איציק פיטוסי:  הם יכלו להישאר בנמ"ר, יכלו לצאת ולא לפרוק מהנמ"ר אבל הם יצאו כדי להילחם

איציק פיטוסי:  הם יצאו להילחם כי הם ידעו שהפעם הזאת אנחנו נמצאים בתוך עזה ואנחנו מסיימים את המלחמה הזאת בניצחון מוחלט

איציק פיטוסי:  החלטת קבינט המלחמה הייתה מיגור החמאס מהשורש ואנחנו לא מצליחים להבין איך פתאום אנחנו מתחילים להיחלש

איציק פיטוסי:  הקולות שאנחנו שומעים, אנחנו באים כאן לזעוק את זעקת הילדים שלנו

איציק פיטוסי:  אנחנו איבדנו את היקר לנו מכל

איציק פיטוסי:      אנחנו בעד החזרת החטופים, אנחנו בעד ניצחון מוחלט על החמאס

איציק פיטוסי:  אנחנו כאבות שכולים לא ניתן להיחלש ואנחנו מחזקים כאן את המנהיגים ואנחנו דורשים לממש את ההחלטות והן מיגור החמאס מהשורש

איציק פיטוסי:  המשך הלחימה

איציק פיטוסי:  לא יתכן שעדיין יש מקומות שאחרי שכבשנו אותם עדיין יורים משם טילים מבתי ספר ומכל מיני מקומות

איציק פיטוסי:  תנו לצה"ל לנצח את המלחמה הזאת עד הסוף

איציק פיטוסי:  אנחנו יודעים לעשות את זה

איציק פיטוסי:  זו הדרישה שלנו כאבות שכולים

איציק פיטוסי:  אנחנו מבקשים שהמלחמה הזאת לא תיפסק לרגע, להפך, אנחנו רוצים את החוזקה שהייתה בהתחלה והחוזקה שהייתה בהתחלה זו ההתקפה, זו ההתקפית, זו המלחמה

איציק פיטוסי:  הילדים שלנו מסרו את נפשם לא כדי שבעוד כמה שנים אנחנו נחזור שלם

איציק פיטוסי:  זה פעם אחת ולתמיד מכוח

איציק פיטוסי:  הפסוק של ישי היה: ארדפם, השיגם ולא אשוב עד כלותם

איציק פיטוסי:  זה המסר שלנו וזה מה שאנחנו מבקשים

איציק פיטוסי:  לסיים את הלחימה הזאת

איציק פיטוסי:  תודה אדוני

דוד ביטן: תודה לך

דוד ביטן:  ברשותך, אני ממשיך את הישיבה

לינור דויטש: לובי 99

לינור דויטש:  קודם כל, אנחנו רוצים לברך על הצעת החוק ועל קיום הדיון

לינור דויטש:  אנחנו חושבים שהצעת החוק הזאת היא תיקון של אנומליה מ-2014

לינור דויטש:  חשוב להגיד שחוק המזון מ-2014, יש לנו המון ביקורת עליו

לינור דויטש:  זה לא איזה חוק מדהים שעשה כאן שינויים מדהימים, יש לנו הרבה ביקורת ואנחנו חושבים שהפתרונות צריכים להיות פתרונות מבניים ולא אכיפה התנהגותית

לינור דויטש:      אחרי שאמרתי זאת ולמרות זאת עד שאנחנו נצליח להביא פתרון גדול יותר, אנחנו חושבים שלעומת המצב הקיים שבו זה פרוץ לחלוטין, החלת חוק המזון גם על רשתות הפארם היא כוח מתבקש ויש שיפור

לינור דויטש:  צריך להבין שמלכתחילה אנחנו מסתכלים על הפרוטוקולים של 2014, וכל הנושא הזה של החרגה של רשתות הפארם, ממש אומרים את זה מפורשות בפרוטוקולים שכרגע מכל מיני סיבות לא מצליחים להעביר את זה, לא כי זה לא נכון אלא כי הם לא מצליחים, דהיינו, בסוגריים מאמצי לובי/בעיות אחרות, ובעתיד הם כן מקווים להחיל עליו

לינור דויטש:  זאת אומרת שכבר בחקיקת החוק הם מכוונים להחיל את זה על רשתות הפארם

לינור דויטש:       דיברנו קודם על נתונים

לינור דויטש:  יש נתונים

לינור דויטש:  2017, הכלכלן הראשי כתב דוח

דוד ביטן: תעבירי את זה למרכז המחקר והמידע

לינור דויטש: אני אשמח להעביר את זה למרכז המחקר והמידע

לינור דויטש:  הכלכלן הראשי כתב דוח ואמר שתחום הפארמה ריכוזי יותר בישראל, אפילו יותר משוק הבנקאות

לינור דויטש:  צריך להבין שבנתונים שהוא מראה שם, שאם במזון למשל אנחנו רואים הבדלים של 30 עד 50 אחוזים לעומת ה-OECD, בתחום הפארמה אנחנו מדברים על פערים של מעל 100 אחוזים בחלק מהמוצרים

ולדימיר בליאק: זה מ-2017?     

לינור דויטש: כן

ולדימיר בליאק: מאז השתנה משהו?     

לינור דויטש: לא

לינור דויטש:  למעשה בנייר העמדה שצירפנו לכם של לובי 99, אם תסתכלו מאחור, כתבנו לכם רק השוואת מחירים מדגמית בין למשל סופר פארם לשופרסל ורמי לוי

לינור דויטש:  כבר שם אתם רואים, זה בכלל בלי השוואות כמה זה עולה בעולם, אלא רק בתוך הארץ, אנחנו רואים פערים של מעל 100 אחוזים על מוצרים כמו קולגייט, קצף גילוח, ג'ל גילוח, מי פה, כל מיני מוצרי פארמה למיניהם, פערים של מעל 100 אחוזים בתוך הארץ

לינור דויטש:  אם נשווה לכם מה קורה בחוץ לארץ, זה בכלל לבכות

לינור דויטש:  כבר בארץ אנחנו רואים את הפערים האלה שהם באמת מטורפים

לינור דויטש:      צריך להבין מה המשמעות של חוק המזון

לינור דויטש:  בעצם חוק המזון אומר שאם למשל שני המונופולים בייבוא, שסטוביץ' ודיפלומט, היום בשופרסל הם לא יכולים להכתיב מחיר לקמעונאי או לסדר את המדפים, בסופר פארם הם לא מוגבלים לעשות זאת

לינור דויטש:  זו המשמעות

לינור דויטש:  או לצורך העניין הגבלה של פתיחת חנות גיאוגרפית

לינור דויטש:  המשמעות היא שזה חל אך ורק חנויות מעל 250 מטרים מרובע

לינור דויטש:  זה אומר שחנויות קטנות, אין מגבלה

לינור דויטש:  רק חנויות גדולות מוגבלות באזור גיאוגרפי כך שאין שום מניעה להחיל את זה גם על סופר פארם וגם על כל הרשתות, כולל Be ואני תכף התייחס לכך

לינור דויטש:  צריך להבין שסופר פארם, מעבר להיותה מחזיקה 70 אחוזים מהסניפים בישראל בתחום הפארמה, שאלה מספרים משוגעים, היא גם קמעונאית כי יש לה מותג פרטי Life עם מחזור של 700 מיליון שקלים בשנה והיא מוחרגת מחוק המזון

לינור דויטש:  למה? צריך להבין, ב-20 השנים האחרונות אנחנו ראינו קריסה מוחלטת של בתי המרקחת הקטנים ברחבי הארץ, השתלטות מוחלטת של סופר פארם כאשר אם ניקח את המספרים בראשון לציון – לכבוד היושב-ראש בחרנו את העיר ראשון לציון – שם יש 12 סניפי סופר פארם לעומת שניים של Be ואחד של גוד פארם

דוד ביטן: בכל המדינה יש 500 בתי מרקחת

לינור דויטש: אני מכירה מספרים יותר גדולים

לינור דויטש:  עדיין יש כאן שליטה

דוד ביטן: יש 300 סופר פארים ו-100 Be

דוד ביטן:  בגדול יש יותר פרטי

דוד ביטן:  אנשים אוהבים לבוא לסניף הגדול

לינור דויטש: אין בעיה

לינור דויטש:  צריך להבין שחוק המזון לא פוגע בזה שאנשים ילכו

דוד ביטן: אין כאן תחרות

לינור דויטש: הפעלת החוק הזה תיתן לרשות התחרות יותר כוח לאכוף

לינור דויטש:  האם זה אידיאלי, האם זה עכשיו בוודאות יוריד את כל המחירים? לא יודעת אבל זה בהחלט ייתן עוד כלי לרגולטור ואני לא רואה מניעה כי אין שום סיבה להחריג אותם

לינור דויטש:       אני רוצה לומר עוד משהו על Be

דוד ביטן: אחר כך אולי אני אתן לך לומר עוד כמה מילים

לינור דויטש: כבוד היושב-ראש, רק על Be

לינור דויטש:  אנחנו לא חושבים שצריך להחריג את Be

לינור דויטש:  צריך לזכור, עם כל הכבוד ל-Be, חוק המזון מדבר על מחזור שנתי של מעל 270 מיליון שקלים

לינור דויטש:  Be עולה על המטרות

לינור דויטש:  צריך לזכור ש-Be שייכת לשופרסל ואין שום סיבה שבתחום אחד לא יחול ובתחום אחר כן יחול

דוד ביטן: אי אפשר להחיל עליה מגבלות של שופרסל

דוד ביטן:  זה יהיה יותר גרוע ממה שהיה קודם

לינור דויטש: לא

לינור דויטש:  זה בסך הכול אומר ששסטוביץ ודיפלומט לא יוכלו לקבוע ולהכתיב מחיר

לינור דויטש:  למה להחריג את זה? אין שום סיבה

לינור דויטש:  שלא תוכל לפתוח סניפים יותר מדי סניפים, אם היא לא עומדת בזה

לינור דויטש:  מה הבעיה? אנחנו לא רואים כל סיבה להחריג את זה

דוד ביטן: לגבי הדיון שיהיה לנו על הכספים הייחודיים, אני רוצה לומר לכם רק דבר אחד

דוד ביטן:  מה שתמיד הפריע לי – ללא קשר לכספים הייחודיים – שהממשלה מקבלת את ההחלטה שלה, מגישה את התקציב לכנסת, כל שינוי שחבר הכנסת מבקש, הופך להיות כסף ייחודי

דוד ביטן:  זאת אומרת, אנחנו חברי הכנסת, כשאנחנו מעל הריבון, מעל הממשלה, לא יכולים לעשות שום שינוי בתקציב בלי שזה ייקרא כסף ייחודי

דוד ביטן:  זה דבר שחייב להשתנות כי כל חבר כנסת, יש לו הערות על התקציב

דוד ביטן:  אם מקבלים את ההערה שלו, זה עובר להיות כסף ייחודי? זה דבר שלא יעלה על הדעת

דוד ביטן:  זה כל הזמן הפריע לי

דוד ביטן:  בכל הכנת תקציב שהייתה ואת זה אנחנו צריכים לשנות

דוד ביטן:  אם יש שינויים שהכנסת עושה זה לא קשור לממשלה, זה צריך להיות בבסיס התקציב ובזה נגמר הסיפור

דוד ביטן:  צריך ליצור את השיטה הזאת ולא ככסף ייחודי

דוד ביטן:  זה לגבי הסמכויות של הכנסת מול הממשלה

דוד ביטן:  זה קודם כל, להתחיל מזה, ללא קשר אם הכסף הספציפי הוא טוב או לא

דן אילוז: יש לי שאלה ללובי 99

דן אילוז:  הרבה פעמים אני מסכים ועובד ביחד עם לובי 99 והיא יודעת את זה

דן אילוז:  אתם ראיתם שחוק המזון עבד כדי לבקש להרחיב אותו? מה ההיגיון להרחיב משהו שלא עובד?     

דוד ביטן: חוק המזון הוא ממש לא אידיאלי

דוד ביטן:  אני כן אומרת שאני כן חושבת שמתן סמכות לרשות תחרות כרגולטור, זה דבר שאנחנו מברכים עליו ואני חושבת שאין סיבה להחריג את רשתות הפארם כשאנחנו רואים שזה תחום כל כך ריכוזי, כל כך יקר ויכול להיות שהחלה של החוק כן תעזור

דוד ביטן:  לדעתי לפגוע לא תפגע אבל לכל הפחות היא יכולה להועיל

דן אילוז: היא יכולה לפגוע בצרכנים

ינון אזולאי: דן, זה פחות להרחיב ויותר מאשר להוציא את אלה שהוחרגו

לינור דויטש: בדיוק

דן אילוז: הכול בסדר

דן אילוז:  אולי צריך לבטל את החוק

דן אילוז:  אני אומר שיש פגיעה בצרכנים

דן אילוז:  אני יודע שאם לא היה סופר פארם ליד הבית שלי, הייתי מתבאס

ינון אזולאי: יכול להיות שאתה צודק בעניין אלא שאני אומר שלא יכול להיות שאתה מחריג מישהו מסוים

ינון אזולאי:  יכול להיות שבאותו זמן היה נכון, היו להם קשיים, לא יודע מה, אבל להחריג היום?     

משה פסל: החוק להגברת התחרות במזון עבד או לא עבד? הביא לירידת מחירים או לא? הוא לא הביא ולא הוריד שום מחיר

ינון אזולאי: לכן קודם כל תוציא את אלה שהוחרגו

לינור דויטש: צריך לתקן אתה העיוות

לינור דויטש:  בלי קשר אנחנו מתקנים את העיוות

משה פסל: הכול ביבוא

משה פסל:  אך ורק ביבוא

משה פסל:  כל הצעדים האלה, זה הכול כוסות רוח למת וזה לא עוזר בכלום

משה פסל:  לובי 99, זה הארגון הכי חשוב בכנסת ישראל ואני מחזק אותו

משה פסל:  באמת ארגון מדהים

משה פסל:  אבל בנושא הזה של המזון, 20 שנים כבר מתגלגלים מפה לשם ומשם לפה

לינור דויטש: צריך לפרק מונופולים, אנחנו אומרים את זה כבר שנים

משה פסל: רפורמת הקורנפלקס רפורמה אחרת ולתמיד יד נעלמת איכשהו מושכת את הדבר הזה של הייבוא

משה פסל:  בסוף אם ייתנו לייבא, ירדו המחירים

משה פסל:  אם לא ייתנו לייבא, לא ירדו המחירים

דוד ביטן: למי אתה פונה?     

דן אילוז: אליך

דן אילוז:  גם אליך

דוד ביטן: כשתקבל את זכות הדיבור, דבר

דוד ביטן:  לך יש שיטה

משה פסל: אתה לא נותן לי זכות דיבור אלא להתפרץ

דוד ביטן: אני נותן לכל חברי הכנסת

דוד ביטן:  לא נכון

דוד ביטן:  אתה מצמיד את השפתיים למיקרופון וצועק

דוד ביטן:  עזוב

דוד ביטן:  זה לא הולך כך

דוד ביטן:       אני רוצה לשמוע עכשיו את האנשים שמעורבים

ניב זקלר: מייצג את סופר פארם

ניב זקלר:  אני עוסק הרבה שנים בדיני תחרות

ניב זקלר:  לפני הרבה שנים הייתי גם היועץ המשפטי של רשות התחרות

ניב זקלר:      השאלה הראשונה, כמו ששאל גם היושב-ראש, היא אם חוק התחרות בכלל עזר וזה לפני שאנחנו מחילים אותו על הפארם

ניב זקלר:  בשנת 2021 היה דוח של מבקר המדינה שבדק האם החוק חל והאם עזר

ניב זקלר:  הוא מצא שרשות התחרות לא בדקה את העניין הזה ואז רשות התחרות הלכה ובדקה

ניב זקלר:  היא בדקה שני דברים

ניב זקלר:  ראשית, האם הפרק של הוראות ההתנהגות עזרו בהורדת מחירים

ניב זקלר:  הסעיף המרכזי בהוראת ההתנהגות הוא שאסור לתת הנחות של ספקים לקמעונאים אלא לפי הנחה ליחידת מוצר

ניב זקלר:  הסעיף הכי מרכזי בחוק, הוראות התנהגות

ניב זקלר:  התברר שלא עזר בכלום

ניב זקלר:  הפחתה של 0

ניב זקלר: 3 אחוז לכל אורך השנים שהחוק קיים משנת 2014

ניב זקלר:  0

ניב זקלר: 3 אחוז

ניב זקלר:  על זה אמר מבקר המדינה שהסעיף הזה הוביל לירידה בשיעור מזערי של 0

ניב זקלר: 3 אחוז

דוד ביטן: מתי זה היה? באיזו שנה?     

ניב זקלר: 2022

ניב זקלר:  זאת הוראת ההתנהגות המרכזית

ינון אזולאי: יש כלל שאומר שכל עוד אין לו עלייה, זאת ירידה

אורית פרקש הכהן: גם ירידה מזערית היא בסדר, לא?     

ינון אזולאי: תאר לך שלא היה ויכול להיות שהיו מעלים

אורית פרקש הכהן: השאלה מה היה קורה אילולא זה

אורית פרקש הכהן:  הסעיף הזה בא למנוע דברים אחרים

ניב זקלר: הכול יכול להיות

דוד ביטן: הבנתי שאתם יותר מומחים יותר גדולים מכולם לנושא התחרות אבל תנו לו לדבר

ולדימיר בליאק: גם הייתה אינפלציה בתקופה הזאת

דוד ביטן: ברור

דוד ביטן:  הוא אומר את שלו

דוד ביטן:  לא כל מה שכל אחד אומר אתם צריכים לקפוץ

ניב זקלר: אני מציג את העובדות

ניב זקלר:  בדקו גם את השאלה של תחרות גיאוגרפית, האם היכן שיש יותר סניפים של רשת, המחירים הם נמוכים יותר

ניב זקלר:  מצאו בדיוק ההפך

ניב זקלר:  בפריפריה כשיש סניף אחד של רשת אחת בעיר מסוימת בפריפריה, המחירים יותר נמוכים מאשר במרכז העיר שם יש עשרות סניפים

דוד ביטן: זה תלוי במיקום הגיאוגרפי

דוד ביטן:  זה לא מדויק מה שאתה אומר

דוד ביטן:  תלוי במיקום הגיאוגרפי שלא כל סופר של אותו גוף, נגיד שופרסל, לא בכל מקום זה אותו מחיר

דוד ביטן:  זה תלוי במיקום הגיאוגרפי

ולדימיר בליאק: עכשיו סתרת את כל התיאוריות הכלכליות ב-500 השנים האחרונות

דוד ביטן: אל תעליב את חברי הכנסת

דוד ביטן:  גם אנחנו מתמצאים לאור כל הישיבות שעשינו בנושא

ניב זקלר: חס וחלילה

דוד ביטן: לכן אני אומר לך שזה שיש מחירים שונים במקומות שונים, זה תלוי בגיאוגרפיה שלהם, באזור ובסוג האוכלוסייה

ניב זקלר: אתה צודק

ינון אזולאי: תגיד לי, למה שכאשר אז ייצגת את הצד השני, היית בצד של רשות התחרות, היית באמוק להביא את זה ועכשיו לא? זה ממש מדהים לראות איך שעוברים מצד לצד

ניב זקלר:  לתקוף אישית - - -     

ינון אזולאי: לא אישית, אבל אתה אומר כאן דברים שהם לא מדויקים

ניב זקלר: אני מצטט ממחקר

דוד ביטן: בסדר, אתה מצטט מחקר

משה פסל: אני לא מאמין למחקר שאומר שתחרות היא מעלה את המחירים

ניב זקלר: לא אמרתי את זה

ינון אזולאי:   זה מה שאתה אומרת אתה אומר

משה פסל: המחקר כמובן לא אומר את זה

ולדימיר בליאק: ככל שיש פחות שחקנים, המחירים יורדים

משה פסל: המחקר לא דיבר על תחרות

ולדימיר בליאק: לך זה נשמע הגיוני?     

ינון אזולאי: תשאל את רשות התחרות מה היא אומרת

קריאה: המחקר מדבר ספציפית על מחירים בפריפריה ומחירים במרכז בלי קשר לרמת התחרות

דוד ביטן: תקשיבו

דוד ביטן:  תטען את הטענות בקיצור

דוד ביטן:  עזוב אותי עכשיו ממחקרים

דוד ביטן:  הטענה הראשונה שלך היא שלא צריך להחיל כי חוק המזון לא עזר

דוד ביטן:  נכון? זאת טענה ראשונה

דוד ביטן:  תמשיך הלאה

דוד ביטן:  מספיק

דוד ביטן:  אתה עכשיו נותן לי כאן הרצאות

דוד ביטן:  תטען את הטענה

דוד ביטן:  הבנתי את הטענה הראשונה

דוד ביטן:  מה הטענה השנייה?     

ניב זקלר: אומרים שהחריגו בגלל פעולה של לוביסטים את רשתות הפארם

דוד ביטן: מה קשורים לוביסטים?     

ניב זקלר: שמעתי את זה

ניב זקלר:  אולי בגלל לוביסטים

דוד ביטן: אז היא אמרה, זה אומר שהיא צודקת?     

ניב זקלר: אני אומר בדיוק הפוך

ניב זקלר:  היועץ המשפטי של רשות החברות הסביר בדיוני הוועדה כאן עת אישרו את חוק התחרות

ניב זקלר:  שאלו אותו למה זה לא חל על פארם והוא אמר שהחוק הזה נועד בשפה לא משפטית לחול על סופרמרקטים

ניב זקלר:  החוק לא נועד לטפל בחנויות מהסוג של פארם

ניב זקלר:  החוק הזה הוא תוצאה של ועדת קדמי שבדקה את שוק המזון והוא לא נועד לטפל בסופר פארמים

דוד ביטן: חוק המזון מתעסק בחברת המזון

דוד ביטן:  לא בסופרים

דוד ביטן:  בחוק הזה אנחנו מתעסקים בסופרים במקום בחוק המזון

דוד ביטן:  זה הפוך מהמגמה של חוק המזון

דוד ביטן:  זאת טענה שנצטרך לדון בה ואמרתי זאת גם קודם לכן

דוד ביטן:  תמשיך לנושא הבא

דוד ביטן:  קח בחשבון שהדיון העיקרי יהיה לקראת קריאה שנייה ושלישית

ניב זקלר: ועדת קדמי ורשות התחרות איתרו שתי בעיות בתחום המזון

ניב זקלר:  בעיה אחת היא שיש ריכוזיות מאוד גדולה של ספקים שמוכרים הרבה לרשתות הקמעונאיות

ניב זקלר:  כלומר, כמעט חמישה או 10 ספקים במדינת ישראל מספקים לרשתות הקמעונאיות מעל 50 אחוזים ממה שהן קונות

ניב זקלר:  זאת הייתה בעיה ראשונה

ניב זקלר:  רצו להסדיר את היחסים בין הספקים לבין הקמעונאיות

ניב זקלר:  הבעיה השנייה היא שלא הקימו סניפים חדשים במקומות שהיו רשתות קמעונאיות בגלל שלא היה שטח

ניב זקלר:  סניף של סופרמרקט גדול פי שלוש מסניף של סופר פארם

דוד ביטן: שאלה ליועץ המשפטי

איתי עצמון: ממה שאתה יכול לספר לנו השאלה היא האם הפרקטיקות שקיימות בענף הפארם דומות לפרקטיקות שחוק קידום התחרות בענף המזון נועד לספק אותן, לעניין היחסים בין הקמעונאי לספק?     

ניב זקלר: שאלה מצוינת

ניב זקלר:  מעולם לא הייתה סדרנות בסופר פארם

ניב זקלר:  שמעתי כאן שקנו מדפים בסופר פארם

דוד ביטן: אתם קטנים

דוד ביטן:  איזו סדרנות אתם רוצים? כל השטח שלכם הוא 500 מטרים

דוד ביטן:  מה אתה משווה את זה לסופר שהוא בשטח על 10,000 מטרים? איזו סדרנות עושים ב-500 מטרים?     

קריאה: אני אסביר לך איזו סדרנות עושים

אורית פרקש הכהן: אם יש סדרנות, מה מפריע לך?     

ינון אזולאי: בא הספק והוא דואג שהמדף ייראה כמו שצריך

ינון אזולאי:  זה קיים גם בחנות של 100 מטרים

דוד ביטן: גם עובד של הסופר יכול לעשות את זה

ניב זקלר: תקשיבו, לא קונים מדפים בסופר פארם

ניב זקלר:  אין

ניב זקלר:  לא קיימת פרקטיקה כזאת

דוד ביטן: יש לי הפתעה בשבילך

דוד ביטן:  שופרסל עושה את הסדרנות לעצמו

דוד ביטן:  הם הכי גדולים והם עושים את הסדרנות לעצמם

דוד ביטן:  הם היחידים שעושים את הסדרנות לעצמם

קריאה: אבל זה לא קשור מי מסדר

קריאה:  זה קשור למיקומים, איפה אתה שם את המיקום

ניב זקלר: שופרסל מסדר בעצמו

דוד ביטן: הרשות לתחרות הולכת לבטל את נושא הסדרנות ולהעביר את זה

דוד ביטן:  אנחנו עצרנו את זה רק בגלל סיבה אחת, בגלל הנושא של העובדים

דוד ביטן:  מדובר ב-6,000 עובדים קשי יום שלא יודעים מה יהיה איתם

דוד ביטן:  לכן אני עצרתי את זה

ינון אזולאי: הוא אומר משהו אחר

ינון אזולאי:  היועץ המשפטי אומר דבר נכון, וגם אני טוען את זה, שאם לא קונים והכול בסדר, אז מה הבעיה? זה לא מפריע להם

דוד ביטן: הבעיה היחידה היא נושא העובדים

ינון אזולאי: כן

ינון אזולאי:  אבל עזוב את העובדים, זה משהו אחד

דוד ביטן: זה מה שהפריע לי

דוד ביטן:  מדובר בעובדים, עולים חדשים שמרוויחים 5,000 שקלים בחודש, ומה יהיה איתם?      

איתי עצמון: אני שאלתי משהו אחר

ינון אזולאי: הוא לא דיבר על זה

ינון אזולאי:  הוא דיבר על משהו אחר

ניב זקלר: אם כן, אין סדרנות

ניב זקלר:  שנית, הספקים הם שונים לגמרי

ניב זקלר:  קחו למשל את הקוסמטיקה

ניב זקלר:  הדרך שמוכרים קוסמטיקה היא שונה מהדרך שמוכרים שימורי טונה

דוד ביטן: תודה רבה

דוד ביטן:  תשאיר את זה לישיבה הבאה

דוד ביטן:  כתבת לנו נייר עמדה? במקום לתת כאן הרצאה, תכתוב נייר עמדה

ניב זקלר: כתבנו נייר עמדה

דוד ביטן: זה שלא כתבת נייר עמדה, זה לא לזכותך

ניב זקלר: כתבנו נייר עמדה

איתי עצמון: למי שלחת אותו? אני לא קיבלתי אותו

דוד ביטן: תכתוב נייר עמדה עם כל הטיעונים והטענות שלך

אורית פרקש הכהן: אני לא ראיתי נייר עמדה

דוד ביטן: אחרי שנקבל אותו, נוכל להתייחס

דוד ביטן:  לא נצטרך לבזבז כאן את הזמן אלא נוכל לקרוא אותו ואז נתייחס לדברים שמפריעים לנו ומופיעים בנייר העמדה

דוד ביטן:       Be, בבקשה

עינת פלד שפירא: שלום לכולם

עינת פלד שפירא:  אני מנכ"לית Be

עינת פלד שפירא:  המטרה של החוק היא כמובן לעודד תחרות כדי להוריד את המחירים

דוד ביטן: כמה אחוזים אתם בשוק?     

עינת פלד שפירא: כ-15 אחוזים

דוד ביטן: את צריכה לדבר 15 אחוזים מהזמן שהוא דיבר

עינת פלד שפירא: שלוש דקות

עינת פלד שפירא:  היום אין תחרות בשוק הפארם ואין תחרות לא כי אף אחד לא מנסה

עינת פלד שפירא:  אנחנו ב-Be מנסים כבר כמה שנים, אנחנו עובדים יפה כדי לחדור את השוק הזה אבל השליטה של השוק על ידי סופר פארם היא בלתי מעורערת

עינת פלד שפירא:  המרחב הגיאוגרפי לא מאפשר לאף מתחרה להתרחב מספיק ולהיות אלטרנטיבה משמעותית

עינת פלד שפירא:  סופר פארם מחזיקה בנתח שוק של כ-80 אחוזים משוק הפארם

עינת פלד שפירא:  יש ערים בארץ שיש בהן רק סופר פארם - רמת גן, בית שמש, ירושלים, לוד, דימונה, טבריה, חריש, יבנה, ראש העין, באר יעקב

ניב זקלר: למה אתם לא פותחים שם סניפים?     

עינת פלד שפירא: בכל המקומות האלה יש שליטה מוחלטת של סופר פארם

דוד ביטן: אני מבקש ממך לא להפריע לה

דוד ביטן:  היא לא הפריעה לך

ניב זקלר: לי כל הזמן הפריעו

ינון אזולאי: לך הפריעו חברי כנסת

קריאה: יש Be בירושלים

עינת פלד שפירא: בבית חולים שערי צדק

עינת פלד שפירא:      בכל הערים שציינתי, יש שליטה מוחלטת של סופר פארם

עינת פלד שפירא:  זה אומר שלתושבים שם, לצרכנים, אין ברירה

עינת פלד שפירא:  הם צריכים פארם, הם לקוחות שבויים

עינת פלד שפירא:  הם הולכים לסופר פארם בלבד

עינת פלד שפירא:  בשאר היישובים שיש פער במחירים, לסופר פארם יש שליטה מוחלטת של 70 אחוזים מהסניפים ואפילו יותר

עינת פלד שפירא:  זה קורה בחיפה, בתל אביב, בראשון, בבאר שבע, שם לסופר פארם יש שליטה של כ-70 אחוזים ואפילו יותר

עינת פלד שפירא:  אין לנו ספק שרק חקיקה שתגביל את סופר פארם מפתיחת סניפים כמו שיש בקמעונאי המזון הגדולים, יכולה להביא לשינוי במגמה הזאת

עינת פלד שפירא:  כדי שהפרק הגיאוגרפי יחול על סופר פארם באמת, צריך לעשות כמו שדיברנו קודם, לדרוש בחוק מרשות התחרות להפריד בבדיקות האזורים הגיאוגרפיים ולהבדיל בין חנויות פארם לחנויות מזון

עינת פלד שפירא:  חייבים לייצר הפרדה בין שוק מזון לשוק הפארם

עינת פלד שפירא:  זאת הדרך היחידה שנוכל לייצר תחרות בשוק הפארם ולהפחית את יוקר המחיה

אורית פרקש הכהן: אם כן, את תומכת בהצעת החוק

עינת פלד שפירא: בוודאי שאני תומכת בהצעת החוק כי אני מעודדת את התחרות והמלחמה ביוקר המחיה אבל חייבים לבצע הגבלות גיאוגרפיות תוך גידול והפרדה בין מזון לפארם

שלום דנינו: שאלה

שלום דנינו:  אני מניח ש-80 אחוזים מהמוצרים של הפארמה באותה חנות שאתם פותחים נמכרים גם ברשת שלכם, של השופרסל

עינת פלד שפירא: אני רוצה להסביר לך את ההבדל בין סופר לבין חנות פארם

שלום דנינו: לפני שאת מסבירה לי את ההבדל, אני רק רוצה תשובה כפולה

שלום דנינו:  האם זה נכון ש-80 אחוזים נמכרים גם באותה חנות פארמה והאם יש פער במחירים? אני מזהה כאן שאתם מדברים על מכולת תחת הכותרת פארמה

שלום דנינו:  אתם מוכרים את זה גם בסופר

עינת פלד שפירא: החנויות שלנו הן בית מרקחת

עינת פלד שפירא:  הן לא מכולת

עינת פלד שפירא:  בכל החנויות שלנו יש בית מרקחת והחנות מוגדרת כבית מרקחת

שלום דנינו: אמרת שהמחירים הם קבועים ואתם לא יכולים להתחרות שם

שלום דנינו:   אם כן, הקטגוריה הזאת היא לא משמעותית

שלום דנינו:  אנחנו מדברים על טיטולים, מברשות, משחות שיניים וכולי

שלום דנינו:  האם אתם לא מוכרים 80 אחוזים מזה בתוך הסופרמרקטים שלכם? מה שמעניין אותי זה הפער במחירים

דוד ביטן: אתה מתכוון לסופרמרקטים של שופרסל?     

שלום דנינו: כן

שלום דנינו:  מעניין אותי האם אותה מברשת שיניים ומשחת שיניים נמכרת יותר זול במה שאתם קוראים פארמה

אהרן אוזן: אם יורשה לי, אני היועץ המשפטי של Be ושופרסל

אהרן אוזן:  השאלה היא חשובה

אהרן אוזן:  בחנויות של שופרסל, נכון שמוצרי פארמה נמכרים בהן, אבל המחירים נמוכים דרמטית

שלום דנינו: ובכל זאת מה מצב המחירים בהשוואה לזה? היושב-ראש לחוץ בזמן

אהרן אוזן: שופרסל כפופה לחוק המזון

אהרן אוזן:  כל חנות ששופרסל פותחת באזורים בהם יש לה - - -     

דוד ביטן: הוא לא שאל על זה

אהרן אוזן: אבל זה חשוב

אהרן אוזן:  זה בדיוק העניין

דוד ביטן: הוא שאל מה ההבדלים במחיר

דוד ביטן:  זה אמנם לא קשור לחוק, אבל זה חשוב לנו לדעת

דוד ביטן:  כמה עולה המוצר בשופרסל אותו אתה מוכר גם ב-Be

דוד ביטן:  אתה יודע את התשובה? תבדקו ותביאו לנו בישיבה הבאה

אהרן אוזן: בהקשר הזה אני רוצה לומר ששופרסל כפופה לחוק המזון ולכן אם היא פותחת מחר חנות, היא צריכה לעבור - - -     

שלום דנינו: למה כל כך מסובך לענות לנו למרות העושר של השפה העברית? אנחנו רוצים לדעת

דוד ביטן: אני אענה במקומו

דוד ביטן:  המחיר ב-Be יותר גבוה מאשר מאשר בשופרסל

אהרן אוזן: אנחנו ניתן את הנתונים

עינת פלד שפירא: אלה לא 80 אחוזים אלא מגוון מצומצם בהרבה

אהרן אוזן: הדבר החשוב והקריטי הוא שחייבים לעשות את ההפרדה הזאת

דוד ביטן: תכין לנו בבקשה נייר עמדה

דוד ביטן:       נתחיל לקרוא את החוק

דוד ביטן:  כבר יש תיקונים לנוסח שעשה היועץ המשפטי

דוד ביטן:  אנחנו נקרא עם התיקונים

דוד ביטן:  בדברי ההסבר צריך לכתוב את כל הדברים אנחנו מתכוונים להיכנס אליהם כי אחרת לא נוכל להיכנס אליהם

איתי עצמון: כן

איתי עצמון:  לאחר שאני אקרא את החוק, עורכת הדין אביגיל כספי תגיד מה הסוגיות שנציין בדברי ההסבר

דוד ביטן: וגם סוגיות שאולי לא שמנו לב אליהן עכשיו

איתי עצמון: בהחלט, ויש הרבה

דוד ביטן: יהיו שינויים בקריאה שנייה ושלישית

איתי עצמון: הצעת חוק קידום התחרות בענף המזון (תיקון - החלת החוק על ענף מוצרי הצריכה), התשפ"ד-2024     

איתי עצמון: בחוק קידום התחרות בענף המזון, התשע"ד-2014 (להלן – המחוק העיקרי), בשם החוק, במקום "בענף המזון" יבוא "בענף המזון ובמוצרי הצריכה"

איתי עצמון:      אני מציע לגבי הסעיף הזה שאולי נבחן את שינוי שם החוק בשלב הבא כדי לדייק את זה

דוד ביטן: אין בעיה

איתי עצמון: אני מציע שכרגע לא נצביע על שינוי שם החוק

שלום דנינו: למה אתה מתכוון?     

איתי עצמון: שם החוק כרגע הוא חוק קידום התחרות בענף המזון

איתי עצמון:  מכיוון שעכשיו מוצע להרחיב את תחולתו של החוק ולהחיל אותו גם על ענף מוצרי הפארם, יכול להיות שיידרש – אני מניח שיידרש – תיקון בשם החוק

דוד ביטן: תתייחס לפארם

איתי עצמון: אני מציע שנבחן את זה בסוף

דוד ביטן: לכתוב האטה בתחרות

דוד ביטן:  נשמע לי יותר הגיוני

איתי עצמון: הסעיף הבא עוסק בשינוי של הגדרת חנות

איתי עצמון:  בעקבות הדברים שנאמרו כאן, ההצעה שלנו היא להגדיר באופן ספציפי ומיוחד את חנויות הפארם

איתי עצמון:  כלומר, להגדיר חנות למכירת תכשירים ותמרוקים, כדי שבעצם יהיה ברור שאנחנו מרחיבים את תחולת החוק לגבי החנויות האלה

איתי עצמון:  אני אקרא איזשהן התאמות בהגדרת חנות אותן אנחנו מציעים

איתי עצמון:  אנחנו מתבססים על ההגדרה הקיימת, כמובן מכוונת לענף המזון, ונערך התאמות כדי שהיא תחול על חנויות

איתי עצמון:      אם אנחנו נוסיף הגדרה שעניינה חנות למכירת תכשירים ותמרוקים, כלומר, תרופות ומוצרי פארם, זה יהיה "מקום לממכר קמעונאי של תכשירים ותמרוקים לרבות חנות מקוונת" - כלומר גם פלטפורמה אינטרנטית – "ובלבד שמתקיימים לגביו כל התנאים שלהלן, יראו לעניין זה כמה נקודות מכירה כחנות אחת עם קמעונאי אחד מחזיק בהן במתחם אחד"

איתי עצמון:      זו כרגע ההגדרה שקיימת היום בסעיף 2 לחוק

איתי עצמון:  אני אקרא אותה עכשיו בשינויים

איתי עצמון:      "כל אלה נמכרים בה דרך קבע"

איתי עצמון:  אני מציע לכתוב "מוצרים לתינוקות, מוצרי ניקיון, מוצרי היגיינה וקוסמטיקה ותמרוקים"

איתי עצמון:      היום החוק קובע שבחנות כזו נמכרים ירקות ופירות טריים, חלב ומוצריו, ומוצרי ניקיון – זה כמובן לא רלוונטי לחנויות מתכוונים להחיל עליהן את החוק המוצע

איתי עצמון:      לגבי האחוז ממחזור המכירות, אני מציע שיותר מרבע ממחזור המכירות הוא ממכירת המצריכם שפירטתי קודם לכן

איתי עצמון:  כלומר, יותר מרבע מהמחזור, הוא של מוצרים לתינוקות, מוצרי ניקיון, מוצרי היגיינה וקוסמטיקה ותמרוקים

שלום דנינו: למה רק רבע?     

איתי עצמון: זה מתיישב עם מה שמוצע בהצעת החוק

איתי עצמון:  הקראתי כרגע את מה שהוצע במקור

משה פסל: אם מוכרים רבע, החוק יחול עליו

משה פסל:  כן?     

איתי עצמון: כן

איתי עצמון:  יותר מרבע

דוד ביטן: אנחנו מעבירים את זה פורמלית עם תיקונים מסוימים אבל הדיון היותר מסיבי יתקיים לקראת קריאה שנייה ושלישית ואז נתייחס גם אחרי שנקבל את ההערות מכולם

משה פסל: אתה מצביע היום?     

דוד ביטן: כן

דוד ביטן:  היום אני מצביע

איתי עצמון: להכנה לקריאה ראשונה

דוד ביטן: נקווה שזה יועלה למליאה ואז נתקדם

דוד ביטן:  בכל מקרה, החוק הזה יסתיים תוך חודש ושבוע, עד סיום הקריאה הראשונה

איתי עצמון: בהנחה שכמובן נקבל את ההערות

דוד ביטן: אם לא נקבל, נחליט לבד

דוד ביטן:  אנחנו מאפשרים להם לתאם איתנו ואם הם לא רוצים תיאום, נעשה מה שאנחנו רוצים

איתי עצמון: נדרשת כאן עבודה מקצועית

דוד ביטן: אין בעיה

דוד ביטן:  שיעירו את ההערות שלהם

דוד ביטן:  כבר הפכנו למומחים

משה פסל: אם היינו מומחים, היו יורדים המחירים

דוד ביטן: לא, אנחנו מומחים, לא בהורדת מחירים

דוד ביטן:  גם היבוא לא מוריד את המחירים

משה פסל: רק היבוא יוריד את המחירים

דוד ביטן: תפסיקו עם השטויות האלה

דוד ביטן:  כל הנתונים האלה הם טיעוני סרק

משה פסל: תראה מה אתה עושה

משה פסל:  אנחנו לוקחים הצעת חוק שאנחנו יודעים שלא הורידה את המחיר ועכשיו נדון בה

דוד ביטן: הדולר עולה – מעלים את המחיר

דוד ביטן:  הדולר יורד – אף אחד לא מוריד את המחיר

דוד ביטן:  תפסיקו כבר עם השטויות האלה

משה פסל: זה משהו שעובד בכל העולם

משה פסל:  זה לא משהו שאתה יכול לחלוק עליו

משה פסל:  איפה שיש יבוא ותחרות ושוק תחרותי, המחיר יורד

דוד ביטן: כל אחד בא ועוזר למישהו

דוד ביטן:  תפסיקו עם זה

דוד ביטן:  מוריד את המחיר

דוד ביטן:  שמעתי את הטיעון הזה

דוד ביטן:  הדבר היחיד שיוריד את המחיר זה שיפסיקו לקנות

דוד ביטן:  אם בארצות-הברית המחיר עולה בסנט, אף אחד לא קונה את המוצר

משה פסל: הישראלים יכולים ללכת בלי לשום דיאודורנט במשך חודשיים? לא לקנות דיאודורנט? מה זאת ההצעה הזאת?     

דוד ביטן: לא שייך

דוד ביטן:  קונים דיאודורנט אחר

דוד ביטן:  קונים מזון מחברה אחרת

דוד ביטן:  בארצות הברית כשהמחיר עולה בסנט, מפסיקים לקנות את המוצר

דוד ביטן:  בישראל, לא

דוד ביטן:  קונים הכול

משה פסל: כל השוק הוא שוק לא פתוח ולכן אי אפשר להפסיק לקנות

דוד ביטן: לא רוצים לקנות מחברות קטנות שמייצרות מוצרים, מה זה הדבר הזה? מספיק עם זה

איתי עצמון: כמו שאמרתי, מכיוון שיש לא מעט סוגיות שעוד צריך להידרש אליהן מבחינת החלת החוק על חנויות הפארם, ההצעה שלנו היא בהיבט היותר משפטי, לא ברמה המהותית אלא בהיבט המשפטי והיא אומרת לקבוע איזשהו פרק מיוחד בחוק הזה שעניינו החלת החוק על ענף התמרוקים והניקיון, על ענף הפארם, ההגדרה שתהיה בפרק הזה או בסימן הזה תהיה הגדרה של חנות למכירת תכשירים ותמרוקים כפי שהקראתי

איתי עצמון:      עכשיו אני מציע לגבי הפרק העיקרי בחוק שהוא פרק ב' לגבי הסדרת פעילות ספקים וקמעונאים, כפי שנאמר כאן קודם על ידי נציג רשות התחרות, יש בו שני סימנים

איתי עצמון:  הסימן הראשון הוא סימן הפעולות האסורות, הפרק ההתנהגותי שכולל בין היתר את איסור ההתערבות  ונושא סידור המדפים וכולי

איתי עצמון:  לגבי הפרק הזה, אני מציע לקבוע שהוראות סימן א' לפרק ב' יחולו בשינויים המחויבים גם על חנות פארם כפי שהגדרתי אותה, על קמעונאי גדול ועל קמעונאי תכשירים ותמרוקים גדול ועל ספק גדול כפי שמוגדר כאן בעת התקשרות עם הקמעונאים

איתי עצמון:  אבל אני מציע בכל זאת לאפשר לערוך התאמות, אולי להסמיך את שר הכלכלה באישור ועדת הכלכלה לשנות בצו את שיעור מחזור המכירות שמגדיר קמעונאי גדול

איתי עצמון:  היום כתוב כאן בחוק שקמעונאי גדול הוא קמעונאי שמחזיק בשלוש חנויות לפחות שמחזור המכירות הכולל של חנויותיו בשנת הכספים הקודמת עולה על כ-270 מיליון

איתי עצמון:      אינני יודע אם הסכום הזה הוא רלוונטי גם לענף הפארם

איתי עצמון:  כדי לאפשר בכל זאת עבודה מקצועית ובחינה של העניין, אני מציע להסמיך את השר לשנות את שיעור המחזור הזה ואת מחזור המכירות הכולל בהגדרה קמעונאי גדול לעניין חנויות פארם כפי שהגדרתי אותן

שלום דנינו: בחוק ייכתב 270 ושר הכלכלה יהיה מורשה להוציא צו?     

איתי עצמון: נכון

איתי עצמון:  מה שאני מציע זה שיהיה פרק שייוחד לחנויות הפארם כפי שהגדרתי

איתי עצמון:  אנחנו נסמיך את השר באישור הוועדה לערוך את השינויים בהגדרה ככל שיידרש, אבל כרגע החוק לפי הנוסח שיעבור בקריאה הראשונה, החוק יחול

איתי עצמון:      אני מציע להוסיף, זה גם קיים בנוסח המקורי שאתם רואים בפניכם, הגדרות לתכשיר ולתמרוק

איתי עצמון:  "תכשיר", כהגדרתו בפקודת הרוקחים

איתי עצמון:  "תמרוק" כהגדרתו בסעיף 55א לפקודת הרוקחים

איתי עצמון:  אלה ההגדרות המקצועיות לתרופות ולתמרוקים

איתי עצמון:  כלומר, מוצרי היגיינה וכולי

איתי עצמון:       לעניין הצרכן השני שנוגע לתחרות הגיאוגרפית

איתי עצמון:  כאן אכן יש מורכבות מבחינת החלת החוק כפי שהוא על ענף הפארם

איתי עצמון:  כמובן נצטרך להגדיר כאן מהי קבוצת התחרות לעניין החנויות האלה מכיוון שיש כידוע חנויות פארם שמוחזקות על ידי קמעונאי מזון

איתי עצמון:  צריך יהיה ליצור להן קבוצת תחרות ספציפית משל עצמה כדי שניתן יהיה להגדיר את אזור הביקוש לעניין סמכות הממונה לאשר פתיחת חנות באותו אזור

עינת פלד שפירא: אתה יכול להסביר למה לייצר קבוצת תחרות חדשה? למה לא לעשות מזון ופארם בנפרד?     

איתי עצמון: זה מה שאני אומר

איתי עצמון:  הגדרנו באופן ספציפי חנויות פארם

איתי עצמון:  זה מה שאמרתי קודם לכן

איתי עצמון:  זאת נקודת המוצא שלנו יהיה פרק ייחודי לעניין הזה

איתי עצמון:  פירקתי איך החוק ואמרתי איך הוא יחול על חנויות פארם

איתי עצמון:  לעניין הפרק ההתנהגותי הוא יחול כאשר נתנו סמכות לשר לערוך שינויים בהגדרה של קמעונאי גדול כי יכול להיות שענף הפארם שונה מענף קמעונאות המזון

איתי עצמון:  לגבי הפרק שהם תחרות גיאוגרפית, כפי שגם נאמר כאן על ידי נציג רשות התחרות, יידרשו התאמות הרבה יותר משמעותיות

איתי עצמון:  כלומר, נצטרך לבחון את ההפרדה הזאת בין חנויות פארם שהן בבעלות רשתות מזון לבין חנויות פארם

אהרן אוזן: ברור שלא צריך לערבב לתוך נושא הפארם את המזון

אהרן אוזן:  זה ברור לנו

איתי עצמון: נכון, אבל אם אני לא קובע עכשיו פעולה מיוחדת, זה כן מתערבב

אהרן אוזן: הכול טוב, רק צריך להפריד את המזון מהפארם

איתי עצמון: נכון אבל אני כרגע לא יודע בדיוק – בחינה מקצועית אנחנו נדרשים כאן למידע ונתונים מרשות התחרות - איך להחיל את סימן ב', תחרות גיאוגרפית של קמעונאים, כפי שהוא על ענף הפארם

איתי עצמון:  לכן אני מציע כרגע, כדי שהצעת החוק תעבור בקריאה ראשונה והסוגייה הזאת תיבחן לעומק בשלבי החקיקה הבאים, אני מציע גם כאן להסמיך את שר הכלכלה באישור ועדת הכלכלה של הכנסת להחיל את הוראות סימן ב' לפרק ב' בשינויים כפי שיקבע

איתי עצמון:  כלומר, הפרק יחול בשינויים המחויבים אבל בשינויים כפי שייקבע

דוד ביטן: אנחנו מחזירים את שר הכלכלה למרות הביטול של הסעיף התקציבי

אורית פרקש הכהן: זה היבט אחר

אורית פרקש הכהן:  זה ההיבט של החוק הזה

דוד ביטן: כן, מה שאני יכול לעשות

דוד ביטן:  אני לא יכול לעשות יותר מזה

איתי עצמון: זאת ההצעה שלנו לעניין ייחוד פרק ספציפי בחוק

איתי עצמון:      נקודה אחרונה זה הנושא של הכניסה לתוקף של הפרק החדש

איתי עצמון:  כאן תידרש תחילה נדחית ואני מציע לקבוע סעיף תחילה ספציפי לעניין הפרק הזה כפי שתחליטו

דוד ביטן: אתה רוצה להשאיר את זה כך או כבר לכתוב משהו על התחולה?     

אורית פרקש הכהן: מיידי, לא?     

איתי עצמון: רק לגבי הפרק הזה

אורית פרקש הכהן: אין כאן שום דבר שמשנה

איתי עצמון: תידרש עבודה

איתי עצמון:  אני רק אומר שחוק קידום התחרות בענף המזון הוא חוק מאוד מורכב ויש כאן סמכויות לא מעטות לרשות התחרות

איתי עצמון:  למשל, אני אתן לכם דוגמה, צריך יהיה לגבש רשימה של ספקים שונים וקמעונאים גדולים

אורית פרקש הכהן: אבל אתה מכניס את זה לתוקף במיידי ואז אתה נותן להם את הסמכות להתחיל לעבוד על זה

אורית פרקש הכהן:  רק בעוד  חצי שנה הם יתחיילו לעבוד על זה? עצם הכניסה של התחולה לתוקף ברמה מיידית היא לא מחייבת אף אחד לעשות משהו

קריאה: מחייבת

אורית פרקש הכהן: רק לקביעת העבודה

איתי עצמון: אני אומר מה דעתי

אורית פרקש הכהן: אני שואלת

אורית פרקש הכהן:  איתי, אני לא קובעת

איתי עצמון: אני חושב שכן נדרשת היערכות ליישום החוק הזה

איתי עצמון:  גם חוק המזון המקורי נתן תקופת היערכות של כמה וכמה חודשים

איתי עצמון:  אני חושב שגם כאן צריך לתת כמה חודשים

דוד ביטן: חצי שנה

דוד ביטן:  כרגע תשאיר חצי שנה

אורית פרקש הכהן: חצי שנה לא תספיק לרשות התחרות

דוד ביטן: כרגע זה מה שאני כותב

דוד ביטן:  היא עושה מחקרים כבר שנתיים ועכשיו הם צריכים עוד שנה היערכות

דוד ביטן:  תעבדו קצת יותר מהר

דוד ביטן:  קחו עובדים מיחידות אחרות ותגמרו את העבודה

דוד ביטן: שנה זה מוגזם

דוד ביטן:  כרגע אני רושם חצי שנה ונדבר על זה

איל שפירא: חשוב לי לומר שיש כאן צורך רציני בתקנים כדי ליישם את הוראות החוק האלה

איל שפירא:  אמרתי את זה כבר קודם

דוד ביטן: כמה תקנים? הנה, האוצר כאן

דוד ביטן:  שמעת אותו? הוא רוצה תקנים בגלל החוק הזה

איל שפירא: בגלל הפרק הגיאוגרפי

ינון אזולאי: הייתי דואג לו ליותר תקנים

ינון אזולאי:  בסוף תגידו שזה קואליציוני ולכן אני לא רוצה בזה

איל שפירא: הפרק ההתנהגותי, גם שם אנחנו צריכים תקנים כדי לאכוף את החוק אבל התקנים המשמעותיים נדרשים לצורך הפרק הגיאוגרפי

אורית פרקש הכהן: כמה עובדים מועסקים ברשות התחרות?     

איל שפירא: כ-90 עובדים מקצועיים

אורית פרקש הכהן: כולל הכול, כולל יחידת חקירות

איל שפירא: כולל הכול

אורית פרקש הכהן: אני עבדתי ברשות התחרות לפני שנים עת מספר העובדים היה יותר קטן

אורית פרקש הכהן:  לא הייתי מעלה בדעתי לומר שיעכבו חוק שיקדם תחרות בגלל שאין לי מספיק תקנים

אורית פרקש הכהן:  קחו את זה לתשומת ליבכם

אורית פרקש הכהן:  אני חושבת שמשהו קרה לרשות הזאת

אורית פרקש הכהן:  משהו לא טוב קרה לרשות

אורית פרקש הכהן:   נהייתם קצת יותר כמו רשתות סופר פארם, פחות עם סיכון בין השיניים

איל שפירא: אני לא מסכים אבל אני מוכן לדוח על מה שרשות התחרות עשתה בשנה האחרונה     

אורית פרקש הכהן: עד שעושים איזה חוק, הם אומרים שהם לא יכולים לקבל אותו בלי תקנים

אורית פרקש הכהן:  לא יאומן

דוד ביטן: התקנים לא מעניינים אותי

איל שפירא: נדרשת כאן עבודה

אורית פרקש הכהן: תעבדו

איל שפירא: אנחנו עובדים

איל שפירא:  מתחילים לעבוד על זה מחר בבוקר

איל שפירא:  עכשיו מעבירים את זה ונדרשת כאן עבודה ארוכה

דוד ביטן: אני מעביר את זה מהר

דוד ביטן:  לא למדתם שאצלי הכול מהר?     

איל שפירא: אנחנו מתחילים מחר בבוקר

איל שפירא:  לא צריך לחכות להעברת החוק

דוד ביטן: אתם מביאים לי חוק של חצי עמוד, אני עושה ממנו תשעה עמודים

דוד ביטן:  אם כן, קודם כל, אנחנו עושים שינויים רבים ותיקונים

איתי עצמון: בהנחה שהעקרונות האלה מוסכמים - - -     

דוד ביטן: מוסכמים

איתי עצמון: יש כמה סוגיות שאנחנו נציין אותן בדברי ההסבר כי הוועדה תידרש אליהן בשלבי החקיקה הבאים

דוד ביטן: בסדר

דוד ביטן:  תכתוב גם משהו כללי

דוד ביטן:  יהיו כל מיני שינויים שנעשה שקשורים לעניין

איתי עצמון: תמיד אפשר לעשות שינויים

איתי עצמון:  זה ברור

איתי עצמון:  אבל יש כמה סוגיות ספציפיות

דוד ביטן: אני חייב לרדת לוועדת הפנים ל-10 דקות

דוד ביטן:  בוא נסיים את זה

דוד ביטן:  שם יש דיון שקשור לרשויות המקומיות והבחירות

אביגיל כספי: כרגע דיברנו על החלה של סימן א' וסימן ב', התחרות הגיאוגרפית והפרק ההתנהגותי בקווים כלליים

אביגיל כספי:  לקראת קריאה שנייה ושלישית יהיה צורך לבחון כל אחד מסעיפים בפרקים הרלוונטיים

אביגיל כספי:  בפרק ההתנהגותי, איזה איסורים או איזה חובות צריך להחיל על החנויות השונות, במיוחד כשיש סעיפים שהם קבועים כרגע כהוראת שעה

אביגיל כספי:  צריך לראות אם הם רלוונטיים להחיל את אותם סעיפים

אביגיל כספי:      יהיה צורך לבחון דברים שעלו כאן לגבי האם חוק המזון שנחקק בשעתו בהתייחס לכוח העודף של ספקים וצריך לבחון אם התמונה שונה מבחינת יחסי הכוחות בין הספקים לקמעונאים

אביגיל כספי:  גם לגבי פרק התחרות הגיאוגרפית, עלתה בדיון השאלה האם נדרשות התאמות של הנוסח, כל מיני סעיפים בתוך הפרק שצריך להתאים גם כפועל יוצא אם עורכים סט מפות חדש או מתלבשים על סט מפות קיים

אביגיל כספי:      יהיה צורך לבחון את השאלה האם קמעונאים שמחזיקים – ניתנו דוגמאות לגבי שופרסל שמחזיק ב-Be או גוד פארם שמוחזקת על ידי רמי לוי - האם ביחס לרשתות האלה יהיה צורך בהוראות קצת יותר מדויקות כי הם יושבים בכובע כפול

אביגיל כספי:      הגדרנו חנות, לגבי איזה מוצרים נמכרים בה וגם לגבי מחזור המכירות, על בסיס נתונים שהתקבלו, שבעזרת השם נקבל מרשות התחרות וממרכז המחקר והמידע של הכנסת ועוד גורמים ואז יצטרכו לבדו האם שיעור המכירות הזה הוא שיעור המכירות הרלוונטי והמוצרים שהזכרנו הם המוצרים הרלוונטיים ומה קורה במקרה שאותו קמעונאי מרחיב את הפעילות שלו לתחומים חדשים לגמרי, איך זה משפיע על אותם שיעורים ומה צריך לעשות במקרה כזה

אביגיל כספי:       כמובן לגבי מחזורי מכירות של קמעונאי גדול, האם לצורך הקמעונאי החדש שמוגדר צריך לקבוע מחזורי מכירות שונים

אביגיל כספי:      הזכרנו את פרק הזמן להיערכות

אביגיל כספי:      הכול תלוי במהירות בה הוועדה תוכל לקבל את הנתונים כי החוק הזה דורש נתונים רבים ובלי שנקבל אותם, זה קצת כמו לראות בחושך

דוד ביטן: בסדר

דוד ביטן:  אני לא אמתין לכם

דוד ביטן:  אם לא תביאו נתונים ולא תביאו כלום, אנחנו נעשה מה שאנחנו מבינים

דוד ביטן:  קחו את זה בחשבון

דוד ביטן:  תוסיף להם תקן זמני לשבוע ואז הם יעבירו לי את כל הנתונים

גל ברנס: לפרוטוקול אני אומר שלהצעת החוק אין עלות תקציבית

קריאה: יש לה עלות

קריאה:  אתם לא רוצים לתת

משה פסל: יש עלות

משה פסל:  אלה התקנים ברשות התחרות

איל שפירא: מבחינתנו יש עלות

איל שפירא:  אולי אגף תקציבים לא רוצה לתת, אבל יש עלות

דוד ביטן: אתה ממשרד הכלכלה, נכון?     

איל שפירא: רשות התחרות

איל שפירא:  לא משרד הכלכלה

דוד ביטן: אבל משרד הכלכלה

איל שפירא: רשות התחרות

דוד ביטן: אבל אתם קשורים למשרד הכלכלה

דוד ביטן:  משרד האוצר הוא זה שקובע עלות תקציבית

איל שפירא: לרשות התחרות יש תקציב עצמאי

דוד ביטן: על פי החוק אנחנו לא צריכים בהצבעה 50 מנדטים

דוד ביטן:  מעבר לזה, תמיד אפשר לתת לכם תקציב אחרי שהחוק עובר

משה פסל: אני רוצה לומר ליושב-ראש שאני בטוח שהכוונות של היוזמים, בטח של ינון אזולאי, של לובי 99 וכל היוזמים האחרים, בטח כוונות טובות וכולם רוצים להוריד את יוקר המחיה ויבורכו

משה פסל:  אני גם לא חושב שהחוק הזה כל כך מזיק

דוד ביטן: נדבר על זה בקריאה השנייה והשלישית

דוד ביטן:  החוק הזה הוא קשור להיערכות ארגונית שצריכים לעשות בענף הפארם

דוד ביטן:  זה לא הכול יוקר המחיה

משה פסל: רק משפט אחרון

משה פסל:  בוא לא נגיד דברים

משה פסל:  אני אומר פה וזה מוקלט שהמחירים לא ירדו בעקבות החוק הזה ושלא נעבוד על עצמנו

משה פסל:  כדי להוריד את המחירים צריך לפתוח לגמרי את הייבוא

משה פסל:  20 שנים ותמיד זה יוצא מחוק ההסדרים ותמיד מתגלגלים מכאן לשם ומשם לפה ובסוף הייבוא לא נפתח

משה פסל:  אם כן, המחירים לא ירדו

דוד ביטן: שוב אני אומר שיש עוד אינטרסים במדינה ולא רק הפחתת המחיר

דוד ביטן:  יש לנו גם עניין לארגן את שוק הפארם באופן אחר

דוד ביטן:  בסופו של דבר גם זה אינטרס של המדינה

משה פסל: אני איתך

דוד ביטן: לא רק הפחתת המחיר

דוד ביטן:  בגדול, אם יש תחרות, בטווח הארוך זה צריך לגרום להפחתת המחיר

משה פסל: למה לא ירד בחוק המזון?     

דוד ביטן: לצערי הרב יש עוד היבטים כאשר לא רק התחרות קובעת כמו עליית שער הדולר, כמו הוצאות שעולות אצלנו, כמו ארנונה, שכירות וכולי

דוד ביטן:  יש עוד היבטים ולא הכול זה יבוא ויצוא ולא הכול זה מה שאתם אומרים

דוד ביטן:  כל זה לצערי הרב

דוד ביטן:  לכן הציבור צריך להיות מעורב במובן הזה שאם מישהו מעלה את המחיר, קודם כל שיפסיקו לקנות את אותו מוצר

דוד ביטן:  כמו שהיה עם הקוטג', לא העלו את מחירו במשך שבע שנים בגלל שהציבור הפסיק לקנות קוטג' באותה תקופה

דוד ביטן:  הציבור לא מבין שהכוח שלו הרבה יותר גדול מכל האנשים שנמצאים כאן ואת זה הציבור צריך לשנות

דוד ביטן:  גם לציבור יש חלק באשמה בהעלאת המחירים כיוון שתמיד הוא קונה את המותגים ולא מעניין אותו מה מחירם

דוד ביטן:  משהו לא הגיוני במדינת ישראל והוא לא קיים באף מדינה בעולם

דוד ביטן:      אנחנו עוברים להצבעה

דוד ביטן:  מי בעד אישור הצעת החוק עם התיקונים וההערות של היועצים המשפטיים? מי נגד? אין מתנגדים

דוד ביטן:  מי נמנע? אין נמנעים

דוד ביטן: אושר     

דוד ביטן: הצעת החוק אושרה פה אחד

דוד ביטן:      הישיבה הבאה מתחילה בשעה 10:45

דוד ביטן:      תודה

דוד ביטן:  הישיבה נעולה